open-index/open-wikipedia-markdown huggingface dataset:
మెట్‌పల్లి రెవెన్యూ డివిజను

**మెట్‌పల్లి రెవెన్యూ డివిజను**, తెలంగాణ రాష్ట్రం, జగిత్యాల జిల్లాలోని ఒక పరిపాలనా విభాగం. జగిత్యాల జిల్లాలోవున్న మూడు రెవెన్యూ డివిజన్లలో ఇది ఒకటి. ఈ డివిజను పరిపాలనలో 3 మండలాలు ఉన్నాయి. ఈ డివిజను ప్రధాన కార్యాలయం మెట్‌పల్లిలో ఉంది. 2016, అక్టోబరు 11న రాష్ట్రంలోని జిల్లాల పునర్వ్యవస్థీకరణ ఆధారంగా రెవెన్యూ డివిజను పరిధి సవరించబడింది. ఈ రెవెన్యూ డివిజను నిజామాబాదు లోక్‌సభ నియోజకవర్గంలోని, కోరుట్ల శాసనసభ నియోజకవర్గాల పరిధిలో భాగంగా ఉంది.

## వివరాలు
ఐఏఎస్ క్యాడర్‌లో సబ్ కలెక్టర్ లేదా డిప్యూటి కలెక్టర్ హోదాలో ఉన్న రెవెన్యూ డివిజనల్ అధికారి ఈ రెవెన్యూ విభాగానికి ఆఫీసర్ గా ఉంటాడు. తహశీల్దార్ కేడర్‌లోని అడ్మినిస్ట్రేటివ్ ఆఫీసర్ పరిపాలనలో సహాయం చేస్తాడు. కలెక్టరేట్‌, మండల రెవెన్యూ విభాగాల మధ్య అనుసంధానంగా ఈ డివిజను పరిపాలనా వ్యవహారాలలో పనిచేస్తుంటుంది.

## గణాంకాలు
2011 భారత జనాభా లెక్కల ప్రకారం ఈ రెవెన్యూ డివిజన్ లో మొత్తం 1,93,321 జనాభా ఉంది. ఇందులో 94540 మంది పురుషులు, 98781 మంది స్త్రీలు ఉన్నారు.

## పరిపాలన
మెట్‌పల్లి డివిజనులోని మండలాలు:

## మూలాలు

వర్గం:జగిత్యాల జిల్లా
వర్గం:జగిత్యాల జిల్లా రెవెన్యూ డివిజన్లు
వర్గం:2016లో ఏర్పడిన తెలంగాణ రెవెన్యూ డివిజన్లు
కోడూరి సత్యనారాయణ గౌడ్

**కోడూరి సత్యనారాయణ గౌడ్** తెలంగాణ రాష్ట్రానికి చెందిన రాజకీయ నాయకుడు. ఆయన 1999లో కరీంనగర్ జిల్లా చొప్పదండి నియోజకవర్గం ఎమ్మెల్యేగా ప్రాతినిధ్యం వహించాడు.
## రాజకీయ జీవితం
కోడూరి సత్యనారాయణ గౌడ్ కాంగ్రెస్ పార్టీ ద్వారా రాజకీయాల్లోకి వచ్చి జిల్లా, రాష్ట్ర స్థాయిల్లో వివిధ హోదాల్లో పనిచేశాడు. ఆయన 1989, 1994లో జరిగిన అసెంబ్లీ ఎన్నికల్లో కరీంనగర్ జిల్లా చొప్పదండి నియోజకవర్గం నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి న్యాలకొండ రామ కిషన్ రావు పై పోటీ చేసి ఓడిపోయాడు. సత్యనారాయణ గౌడ్ 1999లో జరిగిన అసెంబ్లీ ఎన్నికల్లో పోటీ చేసి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2004లో జరిగిన అసెంబ్లీ ఎన్నికల్లో ఓడిపోయాడు. సత్యనారాయణ గౌడ్ తెలంగాణ ప్రత్యేక రాష్ట్రం ఏర్పడిన తర్వాత 2018లో కాంగ్రెస్ పార్టీకి రాజీనామా చేసి తెలంగాణ రాష్ట్ర సమితి పార్టీలో చేరాడు.

ఆయన 2024 మార్చి 30న బీఆర్ఎస్ పార్టీకి రాజీనామా చేశాడు.

### ఎమ్మెల్యేగా పోటీ

## మూలాలు

వర్గం:కరీంనగర్ జిల్లా నుండి ఎన్నికైన శాసన సభ్యులు
వర్గం:తెలంగాణ రాష్ట్ర సమితి రాజకీయ నాయకులు
మైక్రోసాఫ్ట్ అజూర్

**మైక్రోసాఫ్ట్ అజూర్** (Microsoft Azure) అనేది మైక్రోసాఫ్ట్ సంస్థ నిర్వహించే క్లౌడ్ కంప్యూటింగ్ సేవల సంస్థ. ఈ సంస్థ  SaaS (Software as a Service), PaaS ( Platform as a Service), IaaS ( Infrastructure as a Service ) అనే మూడు రకాలయిన సేవలను అందిస్తుంది.

ఇది మొదటిసారిగా 2008 అక్టోబరు 27 న ప్రాజెక్ట్ రెడ్ డాగ్ అనే పేరుతో ప్రారంభించబడింది. 2010 ఫిబ్రవరి తర్వాత విండోస్ అజూర్ వాడుకలోకి వచ్చింది. 2014 తరువాత, మైక్రోసాఫ్ట్ తన పేరును విండోస్ అజూర్ నుండి మైక్రోసాఫ్ట్ అజూర్‌గా మార్చింది. మైక్రోసాఫ్ట్ విండోస్ కి, లైనక్స్ కి (Linux), IOS కి, ఆండ్రాయిడ్ కి మద్దతు ఇస్తుంది. మైక్రోసాఫ్ట్ అజూర్ లో 200 (కంప్యూట్, నెట్‌వర్కింగ్, డేటా అనలిటిక్స్, అజూర్ AI, స్టోరేజి, వెబ్ + మొబైల్, ఇంటర్నెట్ ఆఫ్ థింగ్స్, డెవలపర్ టూల్స్, కంటైనర్స్, డేటాబేసెస్, సెక్యూరిటీ + ఐడెంటిటీ) కు పైగా సేవలను అందిస్తుంది. మైక్రోసాఫ్ట్ అజూర్ (Microsoft Azure) కి పోటీగా GCP (Google Cloud Platform), AWS (Amazon Web Services ) మూడు సంస్థలతో పాటు మరెన్నో సంస్థలు ఉన్నాయి.

## మూలాలు

వర్గం:అంతర్జాల ఆధారిత వ్యవస్థలు
ఏకలవ్య దేవాలయం

**ఏకలవ్య ఆలయం** (హిందీ: एकलव्य मंदिर) ఏకలవ్యుడికి అంకితం చేయబడిన ఏకైక హిందూ దేవాలయం. ఇది భారతదేశంలోని హర్యానాలోని గురుగ్రామ్‌లోని ఖండ్సా గ్రామంలో ఉంది. ఏకలవ్యుడు తన బొటనవేలును కోసి తన గురువు ద్రోణుడికి గురుదక్షిణగా సమర్పించిన ప్రదేశంలో ఇది నిర్మించబడింది. ఈ ప్రదేశంలో అతని బొటనవేలును పాతిపెట్టారు, ఈ మహానాయకుని గౌరవార్థం దాని పైన ఒక దేవాలయాన్ని నిర్మించారు.
## చరిత్ర, ప్రాముఖ్యత
మహాభారతం ప్రకారం, పాండవులు, కౌరవులు గురువు ద్రోణాచార్య వద్ద శిక్షణ పొందేవారు. ద్రోణుడు అర్జునుడిని తన కాలంలోని గొప్ప విలువిద్య గల వ్యక్తిని చేస్తానని వాగ్దానం చేశాడు. అయితే, ఒకరోజు, అర్జునుడు తన కంటే మెరుగైన ఏకలవ్య అనే అబ్బాయిని కనుగొన్నాడు. ఏకలవ్య గురించి ద్రోణునికి చెప్పాడు. ద్రోణుడు తన వాగ్దానాన్ని గుర్తుచేసుకుంటూ ఏకలవ్యుడిని గురుదక్షిణగా (గురువుకు కానుకగా) తన కుడి బొటనవేలును (విలుకాడు కోసం అవసరమైన శరీర భాగం) కత్తిరించమని కోరాడు. ఏకలవ్య విధేయత చూపి అతని కుడి బొటనవేలును కత్తిరించాడు. ఆ ప్రదేశంలో ఏకలవ్య బొటనవేలు ఖననం చేయబడిందని చెబుతారు.

ఏకలవ్య త్యాగాన్ని పురస్కరించుకుని, 1721లో, ఒక సంపన్న గ్రామస్థుడు ఆ ప్రదేశంలో ఒక చిన్న ఏకలవ్య ఆలయాన్ని నిర్మించాడు. ఇప్పుడు దీనిని గురుగ్రామ్ సాంస్కృతిక గౌరవ్ సమితి నిర్వహిస్తోంది. ఈరోజు కేవలం స్థానిక గ్రామస్థులు మాత్రమే ఆలయాన్ని సందర్శిస్తారు. ఇది పర్యాటకులు, విదేశీయులలో అంతగా ప్రాచుర్యం పొందలేదు. రాజస్థాన్, మధ్యప్రదేశ్, భారతదేశంలోని ఇతర ప్రాంతాల నుండి పెద్ద సంఖ్యలో సందర్శించే భిల్ ప్రజలు కూడా ఈ ఆలయాన్ని ఎంతో గౌరవిస్తారు.

గురుగ్రామ్‌లోని మహాభారతానికి సంబంధించిన గురుగ్రామ్ బీమా కుండ్ (ద్రోణుడు స్నానం చేసిన ప్రదేశం), ద్రోణాచార్యకు అంకితం చేయబడిన ద్రోణాచార్య దేవాలయం, పాండవులు నిర్మించిన శివుని ఆలయం వంటి ఇతర ముఖ్యమైన ప్రదేశాలు సమీపంలో ఉన్నాయి.
## నిర్మాణం
ఆలయంలో ఒకే గది మాత్రమే ఉంది, ఇది ఒకేసారి ఇద్దరు వ్యక్తులకు సరిపోతుంది. దానితో పాటు, ఆలయాన్ని సందర్శించే యాత్రికులందరికీ వసతి కల్పించేందుకు గ్రామ పంచాయతీ నిర్మించిన రెండు గదుల ఏకలవ్య ధర్మశాల (హిందీ: एकलव्य धर्मशाला) కూడా ఉంది.
## పర్యాటకం
గుర్గావ్ పేరును గురుగ్రామ్‌గా మార్చినప్పుడు గ్రామస్థులు, గురుగ్రామ్ సాంస్కృతిక గౌరవ సమితి సభ్యులు చాలా సంతోషించారు. ఈ ప్రదేశానికి ఎక్కువ మంది పర్యాటకులు వస్తారని వారు అంచనా వేశారు. వారు ప్రతి సంవత్సరం జనవరి 14న ప్రత్యేక పూజలు చేయడం ప్రారంభించారు. ఏకలవ్యకు చెందిన నిషాద కులస్థులు పూజ చేస్తారు. దానితో పాటు ఆలయాన్ని, ఆలయ ప్రాంగణాన్ని విస్తరించాలన్నారు. ఏకలవ్య దేవాలయం, ద్రోణాచార్య దేవాలయం, ఇతర ప్రదేశాలతో కూడిన స్థానిక పర్యాటకం సర్క్యూట్‌ను అభివృద్ధి చేయాలని గ్రామస్థులు డిమాండ్ చేశారు.
## మూలాలు


వర్గం:దేవాలయాలు
వర్గం:హర్యానా
బెందుల తిరుమల నాయుడు

**బెందుల తిరుమల నాయుడు** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో ఆంధ్రప్రదేశ్ శాసనమండలి ఎన్నికల్లో ఎమ్మెల్సీగా ఎన్నికయ్యాడు.
## జననం, విద్యాభాస్యం
బి.టి.నాయుడు ఆంధ్రప్రదేశ్ రాష్ట్రం, కర్నూలు జిల్లా, కోసిగి మండలం, జుమలదిన్నె గ్రామంలో బుడ్డన్న, అయ్యమ్మ దంపతులకు జన్మించాడు. ఆయన ఎం.ఏ., ఎల్‌ఎల్‌బీ పూర్తి చేసి పన్నెండేళ్ల పాటు న్యాయవాదిగా పనిచేశాడు.
## రాజకీయ జీవితం
బి.టి.నాయుడు 1994లో టీడీపీలో క్రియాశీలక సభ్యుడిగా చేరి 1996లో టీడీపీ ఆదోని నియోజకవర్గ లీగల్‌సెల్‌ అధ్యక్షుడిగా ఎన్నికై, ఆతర్వాత పార్టీ రాష్ట్ర కార్యదర్శిగా మూడు పర్యాయాలు పనిచేశాడు. ఆయన కడప, అనంతపురం పార్లమెంట్ లోక్‌సభ నియోజవర్గాలకు ఇన్‌చార్జిగా పనిచేశాడు. బీటీ నాయుడు 2009 ఎన్నికల్లో కర్నూలు లోక్‌సభ స్థానం నుంచి టీడీపీ అభ్యర్థిగా పోటీ చేసి ఓడిపోయాడు ఆయన తిరిగి 2014 ఎన్నికల్లో రెండోసారి కర్నూలు నుంచి ఎంపీగా పోటీ చేసి ఓడిపోయాడు. బి.టి.నాయుడు 2019లో ఆంధ్రప్రదేశ్ శాసనమండలి ఎన్నికల్లో టీడీపీ తరపున శాసనసభ్యుల కోటాలో ఎమ్మెల్సీగా ఎన్నికయ్యాడు. 

బెందుల తిరుమల నాయుడు 2025లో శాసనమండలికి జరిగిన ఎన్నికలలో శాసనసభ్యుల కోటా నుండి రెండవసారి ఎమ్మెల్సీగా ఎన్నికయ్యాడు.

## మూలాలు

వర్గం:ఆంధ్రప్రదేశ్ శాసనమండలి సభ్యులు
కే.ఎన్. నెహ్రూ

**కనకిల్లియనల్లూర్ నారాయణసామి రెడ్డియార్ నెహ్రూ** (జననం 1952 నవంబరు 9)తమిళనాడు రాష్ట్రానికి చెందిన రాజకీయ నాయకుడు. ఆయన తమిళనాడు శాసనసభకు తిరుచిరాపల్లి పశ్చిమ నియోజకవర్గం నుండి ఎమ్మెల్యేగా ఎన్నికై, ప్రస్తుతం ఎం. కె. స్టాలిన్ మంత్రివర్గంలో మున్సిపల్‍ శాఖ మంత్రిగా పనిచేస్తున్నాడు.

## ఎన్నికల్లో పోటీ

## మూలాలు

వర్గం:తమిళనాడు రాజకీయ నాయకులు
దురై మురుగన్

**దురై మురుగన్‌** తమిళనాడు రాష్ట్రానికి చెందిన రాజకీయ నాయకుడు. ఆయన తమిళనాడు శాసనసభకు పది సార్లు ఎమ్మెల్యేగా ఎన్నికై, ప్రస్తుతం డీఎంకే ప్రధాన కార్యదర్శిగా, ఎం. కె. స్టాలిన్ మంత్రివర్గంలో జల వనరుల శాఖ మంత్రిగా పనిచేస్తున్నాడు.

## రాజకీయ జీవితం
దురై మురుగన్ 1954లో 16 ఏళ్ల వ‌య‌సులో డీఎంకే పార్టీలో సామాన్య కార్యకర్తగా చేరాడు. ఆయన 1971లో రాణిపేట్ నుంచి తొలిసారి ఎమ్మెల్యేగా అసెంబ్లీకి ఎన్నికై దురై మురుగ‌న్ 44 ఏళ్ల‌కు పైగా శాస‌న‌ స‌భ్యుడిగా ఉన్నాడు.
## ఎన్నికల్లో పోటీ

## మూలాలు

వర్గం:తమిళనాడు రాజకీయ నాయకులు
లలితం సుందరం

**లలితం సుందరం** 2022, మార్చి 18 న విడుదల అయిన మలయాళ చిత్రం. ఈ సినిమాకి మధు వారియర్ దర్శకత్వం వహించాడు. ఇందులో బిజు మీనన్, మంజు వారియర్, సైజు కురుప్, దీప్తి సతి, అను మోహన్ నటించారు. మంజు వారియర్ ప్రొడక్షన్స్ బ్యానర్‌పై కోచుమోన్‌తో కలిసి మంజు వారియర్ ఈ చిత్రాన్ని నిర్మించింది.  ఈ సినిమా 'సింపుల్ ఈజ్ బ్యూటిఫుల్' అనే ఆంగ్ల చిత్రానికి అనువాదం.
## కథ
సన్నీ, అన్నీ, వారి తమ్ముడు జెర్రీ వారి తీరిక లేని జీవితాల కారణంగా వారు తండ్రిని ఎక్కువగా కలువలేకపోతారు. తోబుట్టువులు అందరు  వారి తల్లి వర్ధంతి కోసం తిరిగి వాళ్ళ ఊరికి వస్తారు. వాళ్ళ తల్లి చివరి కోరికను తీర్చాలని అందరు నిర్ణయించుకుంటారు. ఆ కోరికను ఎలా తీరుస్తారనేది మిగతా కథ. 
## నటవర్గం
* బిజు మీనన్ (సన్నీ మేరీ దాస్‌) 
* మంజు వారియర్ (అన్నీ మేరీ దాస్) 
* అను మోహన్ (జెర్రీ మేరీ దాస్)
* రఘునాథ్ పలేరి (దాస్)
* సైజు కురుప్ (సందీప్‌)
* దీప్తి సతి (సిమీ)
* సుధీష్ (రాజేష్)
* రెమ్యా నంబీసన్ (సోఫీ)
* జరీనా వాహబ్ (మేరీ దాస్)
* మధు వారియర్ (డాక్టర్)
* హరికుమార్ (సంగీత దర్శకుడు)
* ఆశా అరవింద్ (ప్రియ)
* అశ్విన్ వారియర్, తెన్నాల్ అభిలాష్ (అన్నీ మేరీ దాస్ పిల్లలు)
* అంజనా అప్పుకుట్టన్ (లిసీ)
* వినోద్ థామస్ (జేవియర్‌) 
## ఇవి కూడా చూడండి
* బ్రో డాడీ
## మూలాలు


వర్గం:2022 సినిమాలు
వర్గం:మలయాళ సినిమాలు
మిథు ముఖర్జీ

**మిథు ముఖర్జీ**, హిందీ, బెంగాలీ సినిమా నటి. 1971లో చిట్టా బోస్ దర్శకత్వం వహించిన *శేష్ పర్బా* అనే బెంగాలీ సినిమాతో సినిమారంగంలోకి ప్రవేశించింది.

## జననం
మిథు ముఖర్జీ, పశ్చిమ బెంగాల్ లోని కలకత్తాలో జన్మించింది.

## సినిమారంగం
దినేన్ గుప్తా తీసిన *మర్జినా అబ్దుల్లా* (1973)  సినిమాలో మర్జినా పాత్రను పోషించిన తర్వాత మిథు ముఖర్జీకి స్టార్‌డమ్‌ వచ్చింది. *నిషి కన్యా* (1973), *మౌచక్* (1974), *స్వయంసిద్ధ* (1975), *హోటల్ స్నో ఫాక్స్* (1976), *భాగ్యచక్ర* (1980), *సంధి* (1980) వంటి బెంగాలీ సినిమాలలో నటించింది. దులాల్ గుహా తీసిన *ఖాన్ దోస్త్* (1976) సినిమాతో బాలీవుడ్‌లోకి అడుగుపెట్టింది. *దుజానే* (1984) సినిమా బాక్సాఫీస్ వద్ద పరాజయమైన తర్వాత, ఏడు సంవత్సరాలు సినిమాలకు దూరంగా ఉండి, చంద్ర బారోట్ తీసిన *అశ్రిత* (1990) తో మళ్ళీ సినిమారంగంలోకి వచ్చింది.

## సినిమాలు

## మూలాలు

## బయటి లింకులు
* 

వర్గం:భారతీయ సినిమా నటీమణులు
వర్గం:బెంగాలీ సినిమా నటీమణులు
వర్గం:జీవిస్తున్న ప్రజలు
వర్గం:హిందీ సినిమా నటీమణులు
జాతీయ రహదారి 167ఎ

**జాతీయ రహదారి 167A**,(**NH 167A**) భారతదేశంలోని జాతీయ రహదారి .   ఇది జాతీయ రహదారి 167 ను కలిపే  రహదారి.   ఇది  ఆంధ్రప్రదేశ్ రాష్ట్రం గుండా వెళుతుంది. 

## మార్గం
ఆంధ్రప్రదేశ్ /తెలంగాణ సరిహద్దు, పొందుగల, పిడుగురాళ్ల, నర్సరావుపేట, చిలకలూరిపేట, చీరాల, ఓడరేవు  

## జంక్షన్లు
చీరాల సమీపంలో జాతీయ రహదారి 216 తో కూడలి. 

## మూలాలు

వర్గం:జాతీయ రహదారులు
వర్గం:ఆంధ్రప్రదేశ్ లోని జాతీయ రహదారులు
బింబిసారా

**బింబిసారా** క్రీస్తు పూర్వం 5వ శతాబ్దానికి చెందిన మగధ రాజ్యాధిపతి అయిన బింబిసారుడు కథ నేపథ్యంలో నిర్మించిన సినిమా. ఎన్టీఆర్ ఆర్ట్స్ బ్యానర్‌పై హరికృష్ణ నిర్మించిన ఈ సినిమాకు శ్రీ వశిష్ఠ్ దర్శకత్వం వహించాడు. కళ్యాణ్ రామ్, కేథ‌రిన్ థ్రెసా, సంయుక్త మీనన్, వారినా హుసేన్ ప్రధాన పాత్రల్లో నటించిన ఈ సినిమా ఆగస్టు 5న విడుదలైంది. 
## నటీనటులు
*కళ్యాణ్ రామ్  , రాజు బింబిసారుడిగా, దేవదత్తుడిగా ద్విపాత్రాభినయం చేశారు
*కేథ‌రిన్ థ్రెసా , యువరాణి ఇరాగా
*సంయుక్త మీనన్ , వైజయంతి గా
*వారినా హుస్సేన్, ఐటమ్ నంబర్ "గులేబకావళి" లో
*వెన్నెల కిశోర్ , ప్రసాదంగా
*బ్రహ్మాజీ , బ్రహ్మకమలంగా
*శ్రీనివాస రెడ్డి, జుబేదాగా
*తనికెళ్ళ భరణి, పూజారిగా
*అయ్యప్ప పి. శర్మ, కేతు
*చమ్మక్ చంద్ర
*ప్రకాష్ రాజ్
*గాయత్రి భార్గవి
*హర్ష చెముడు

## సాంకేతిక నిపుణులు
*బ్యానర్: ఎన్టీఆర్ ఆర్ట్స్ 
*నిర్మాత: హరికృష్ణ 
*కథ, స్క్రీన్‌ప్లే, దర్శకత్వం: శ్రీ వశిష్ఠ్ 
*సంగీతం: చిరంతన్ భట్
*సినిమాటోగ్రఫీ: ఛోటా కె. నాయుడు 
*పాటల రచయితలు: శ్రీమణి, వరికుప్పల యాదగిరి, ఎం.ఎం.కీరవాణి, చైతన్య ప్రసాద్, లిప్సిక, రామజోగయ్య శాస్త్రి 
*నేపథ్య గానం: కాలభైరవ, మహమ్మద్, సత్యయామిని, మోహన భోగరాజు, శాండిల్య, హేమచంద్ర, సాయిచరణ్, లోకేష్, అరుణ్, కౌండిన్య, హారిక, పూర్ణిమ, సౌమ్య, లిప్సీక, ఆదిత్య అయ్యంగార్, పృథ్వీచంద్ర, శివరాధ్య, చిరంతన్ భట్, చిన్మయి 
*కూర్పు: తమ్మిరాజు 
*విడుదల:05:08:2022.

## పాటల జాబితా
*ఈశ్వరుడే , కాలభైరవ , రచన: శ్రీమణి
*ఓ తేనే పలుకుల , మహామద్ ,సత్య యామిని , రచన: వరికుప్పల యాదగిరి
*నీతో ఉంటే చాలు , మోహన భోగరాజు , రచన: కీరవాణి .
*విజయ హో  , శాండీల్య , హేమచంద్ర,, సాయి చరణ్, లోకేష్, అరుణ్ , కౌండిన్య,, హారిక, పూర్ణిమ, సౌమ్య , రచన: చైతన్య ప్రసాద్ .
*బింబిసార , లిప్సిక, ఆదిత్య  అయ్యంగార్ , పృధ్వీచంద్ర , శివరాద్య , రచన: లిప్సీక .
*గులేబాకావలి , చిరంతన్ భట్ , చిన్మయి , రచన: రామజోగయ్య శాస్త్రి.

## మూలాలు

## బయటి లింకులు
* 

వర్గం:2022 తెలుగు సినిమాలు
భార‌త్ - నేపాల్ రైల్వే

**భారత్ - నేపాల్ రైల్వే** (హిందీ: भारत-नेपाल रेलवे) అనేది భారతదేశం, నేపాల్ మధ్య ఒక రైలుమార్గం. కేంద్ర ప్రభుత్వ గ్రాంట్ సహాయం క్రింద 68.7 కిలోమీటర్ల జయనగర్-బిజల్‌పుర-బర్డిడాస్ రైల్ లింక్‌లో భాగంగా 2022 ఏప్రిల్ 2న జయనగర్ - కుర్తా సెక్షన్  క్రాస్-బోర్డర్ రైలు సర్వీసు ప్రారంభమయింది. భారత ప్రధాని నరేంద్ర మోడీ, నేపాల్ ప్రధాని షేర్ బహదూర్ దేవ్ బా సంయుక్తంగా వీడియో కాన్ఫరెన్స్ రూపంలో ఈ ప్రారంభోత్సవ కార్యక్రమం నిర్వహించారు.దీంతో ఇరు దేశాల మధ్య బీహార్ లోని జయనగర్ నుంచి నేపాల్ లోని జనక్ పూర్ తాలూకు కుర్తా వరకు 35 కిలోమీటర్ల దూరం ప్యాసింజర్ రైలు మార్గం సుగమం అయింది. ఇక 2022 ఏప్రిల్ 3 నుంచి ప్రయాణికులకు అందుబాటులోకి వచ్చే ఈ రైలులో ఒకసారి 1350 మంది ప్రయాణించవచ్చు.

## మూలాలు


వర్గం:భారతీయ రైల్వే మంత్రిత్వ శాఖ
ఎం. కె. స్టాలిన్ మంత్రివర్గం

తమిళనాడు రాష్ట్ర అసెంబ్లీకి 2021లో జరిగిన ఎన్నికల్లో డీఎంకే పార్టీ విజయ సాధించింది. అనంతరం ఎం. కె. స్టాలిన్ రాష్ట్ర ముఖ్యమంత్రిగా బాధ్యతలు చేపట్టాడు. ఎం. కె. స్టాలిన్ మంత్రివర్గంలోని పూర్తి మంత్రుల జాబితా.

కొత్త తమిళనాడు 16 శాసనసభ 2021 మే 7న పదవీ బాధ్యతలు స్వీకరించింది. డిఎంకె పార్టీకి చెందిన ఎం.కె. స్టాలిన్ తమిళనాడు 21వ ముఖ్యమంత్రిగా ప్రమాణ స్వీకారం చేశారు.అతను ఆ పదవిలో ఉన్న 8వ వ్యక్తి.

## మంత్రుల జాబితా

## మంత్రివర్గ పునర్వ్యవస్థీకరణలు

### 29 మార్చి 2022

### 14 డిసెంబరు 2022

### 11 మే 2023

### 16 జూన్ 2023

### 21 డిసెంబరు 2023
Source: 

### 12 ఫిబ్రవరి 2024

### 22 మార్చి 2024

## జిల్లాల వారిగా మంత్రులు
2023 డిసెంబరు 21 నాటికి నవీకరించబడింది

## మూలాలు

వర్గం:ప్రస్తుత భారత రాష్ట్ర, ప్రాంతీయ మంత్రిమండళ్లు జాబితాలు
వర్గం:2021 సంఘటనలు
వర్గం:తమిళనాడుకు సంబంధించిన జాబితాలు
వర్గం:ద్రావిడ మున్నేట్ర కజగం
S
వర్గం:2021 తమిళనాడు లోని సంస్థలు
వర్గం:2021లో ఏర్పాటు చేయబడిన మంత్రిమండళ్లు
వర్గం:2021 భారత రాజకీయాలు
స్టాలిన్
పీ.కే. శేఖర్ బాబు

**పీ.కే. శేఖర్‍ బాబు** తమిళనాడు రాష్ట్రానికి చెందిన రాజకీయ నాయకుడు. ఆయన తమిళనాడు శాసనసభకు చెన్నైదురైముగం నియోజకవర్గం నుండి ఎమ్మెల్యేగా ఎన్నికై, ప్రస్తుతం ఎం. కె. స్టాలిన్ మంత్రివర్గంలో దేవాదాయశాఖ మంత్రి మంత్రిగా పనిచేస్తున్నాడు.

పీ.కే. శేఖర్‍ బాబు అన్నా డీఎంకే పార్టీ ద్వారా రాజకీయాల్లోకి వచ్చి 2001 నుండి 2011 వరకు రాధాకృష్ణన్ నగర్ ఎమ్మెల్యేగా పనిచేశాడు. ఆయన తరువాత 2011లో డీఎంకే పార్టీలో చేరి 2016లో జరిగిన అసెంబ్లీ ఎన్నికల్లో హర్బోర్ నియోజకవర్గం నుండి పోటీ చేసి ఎమ్మెల్యేగా గెలిచాడు. పీ.కే. శేఖర్‍ బాబు 2021లో జరిగిన ఎన్నికల్లో ఎమ్మెల్యేగా గెలిచి ఎం. కె. స్టాలిన్ మంత్రివర్గంలో దేవాదాయశాఖ మంత్రి మంత్రిగా పనిచేస్తున్నాడు. 

## మూలాలు

వర్గం:తమిళనాడు రాజకీయ నాయకులు
ఎస్. ముత్తుసామి

**ఎస్‌. ముత్తుసామి** తమిళనాడు రాష్ట్రానికి చెందిన రాజకీయ నాయకుడు. ఆయన తమిళనాడు శాసనసభకు ఈరోడ్ పశ్చిమ నియోజకవర్గం నుండి ఎమ్మెల్యేగా ఎన్నికై, ప్రస్తుతం ఎం. కె. స్టాలిన్ మంత్రివర్గంలో గృహ నిర్మాణ, పట్టణాభివృద్ధి శాఖ మంత్రిగా పనిచేస్తున్నాడు.

ఎస్‌. ముత్తుసామి ఈరోడ్ పశ్చిమ నియోజకవర్గం నియోజకవర్గం నుండి నాలుగుసార్లు, భవాని నియోజకవర్గం నుండి ఒకసారి గెలిచి ఎం.జి.రామచంద్రన్ మంత్రివర్గంలో రవాణా శాఖ మంత్రిగా, జయలలిత మంత్రివర్గంలో ఆరోగ్యశాఖ మంత్రిగా, 2021లో ఎమ్మెల్యేగా గెలిచి ఎం. కె. స్టాలిన్ మంత్రివర్గంలో గృహ నిర్మాణ, పట్టణాభివృద్ధి శాఖ మంత్రిగా పనిచేస్తున్నాడు. 
## ఎన్నికల్లో పోటీ

## మూలాలు

వర్గం:తమిళనాడు రాజకీయ నాయకులు
శివవిష్ణు దేవాలయం (లాన్‌హామ్‌)

**శివవిష్ణు దేవాలయం (లాన్‌హామ్‌),** అమెరికా, వాషింగ్టన్ డిసి వెలుపల ఉన్న మేరీల్యాండ్‌లోని లాన్‌హామ్‌లో ఉన్న హిందూ దేవాలయం. యునైటెడ్ స్టేట్స్‌లోని అతిపెద్ద దేవాలయాలలో ఇదీ ఒకటి.

## చరిత్ర, నిర్మాణం
దేశ రాజధానిలో హిందూ దేవాలయం నిర్మించాలని కొద్దిమంది ప్రవాస భారతీయులు కలిసి 1976లో నిర్ణయం తీసుకున్నారు. ఆ ఆలోచనతో 1980 నాటికి శివవిష్ణు దేవాలయ ట్రస్టును ఏర్పాటుచేశారు. 1984లో ట్రస్టు ఆధ్వర్యంలో సబర్బన్ వాషింగ్టన్‌లో ఒక చిన్న ఇంటితో కూడిన స్థలాన్ని కొనుగోలు చేశారు. దేవాలయ నిర్మాణం 1988లో ప్రారంభమైంది. మొదటగా బాలాలయం, పూజా మందిరాలు స్థాపించబడ్డాయి.

1990లో 1400మంది భక్తుల సమక్షంలో దేవాలయ భవనంలో మొదటి విగ్రహాల ప్రతిష్ఠాపన జరిగింది. 1991లో, దేవాలయం మొదటి కుంబాభిషేకాన్ని నిర్వహించింది. 1990 - 1995 మధ్యకాలంలో పదిహేడుమంది దేవతామూర్తులు విగ్రహాలు ప్రతిష్ఠించబడ్డాయి. పెరుగుతున్న అవసరాలకు అనుగుణంగా మరింత భూమిని కొనుగోలు చేసి వెంకటేశ్వరుడు, అయ్యప్ప విగ్రహాలను ప్రతిష్ఠించారు. 2002లో మహాకుంభాభిషేకం సందర్భంగా రాజగోపురం, విశాలమైన వసంత మండపం ప్రారంభించబడింది. 2003 జూలైలో వెంకటేశ్వరస్వామి, అయ్యప్పలకు కొత్త గోపురాలు నిర్మించబడ్డాయి. అదనంగా, దేవాలయంలో కచేరీలు, నృత్య ప్రదర్శనలు, ఇతర ప్రత్యేక కార్యక్రమాల కోసం ఆడిటోరియం, పెద్ద భోజనశాల, 2 హోమ గదులు నిర్మించబడ్డాయి.

## ప్రదేశం
నాసా గొడ్దార్డ్ స్పేస్ ఫ్లైట్ సెంటర్ నుండి ఒక మైలు దూరంలో సిప్రియానో రోడ్‌లో ఈ దేవాలయం ఉంది. ఇక్కడికి సమీపంలో ఉత్తర అమెరికాలోని మురుగన్ దేవాలయం కూడా ఉంది.

## దేవతలు
శివుడు రామనాథస్వామిగా (రామేశ్వరం దేవాలయ దేవుడు), విష్ణువు అనంతపద్మనాభుడిగా ( పద్మనాభస్వామి దేవాలయం దేవుడు)గా ఇక్కడ కొలువై ఉన్నారు. పార్వతి, లక్ష్మి, సరస్వతి, దుర్గ, రాముడు, కృష్ణుడు, గణపతి, సుబ్రహ్మణ్యుడు, ఆండాళ్, హనుమంతుడు, నవగ్రహాల ఆలయాలు కూడా ఉన్నాయి. ప్రసిద్ధ శబరిమల దేవాలయ నమూనాలో అయ్యప్పకు 18 మెట్లతో ప్రత్యేక మందిరం కూడా ఉంది.

## సాంస్కృతిక కార్యక్రమాలు
ఈ దేవాలయంలో సంవత్సరాంతం అనేక సాంస్కృతిక కార్యక్రమాలు నిర్వహించబడుతాయి. కచేరీలు, నృత్య కళాకారుల నృత్య ప్రదర్శనలు మొదలైనవి ఉంటాయి.

## చిత్రాలు

దస్త్రం:Maryland shiva vishnu temple 1.jpg|దేవాలయ సముదాయం
దస్త్రం:Maryland shiva vishnu temple 2.jpg|దేవాలయ సముదాయం


## మూలాలు

వర్గం:2002 స్థాపితాలు
వర్గం:హిందూ దేవాలయాలు, అమెరికా
ఈగ బుచ్చిదాసు

**ఈగ బుచ్చిదాసు**, తెలంగాణ రాష్ట్రానికి చెందిన సంకీర్తనాచార్యుడు. యాదగిరి నృసింహస్వామి పేరుమీద కీర్తనలు, రెండు శతకాలు, మంగళహారతులు, స్తోత్రాలు రాశాడు.

## జీవిత విశేషాలు
బుచ్చిదాసు 1907లో తెలంగాణ రాష్ట్రంలోని వరంగల్లుకు చెందిన పద్మశాలి కుటుంబంలో జన్మించాడు. కొంతకాలం బట్టల షాపులో గుమాస్తాగా పనిచేశాడు. బుచ్చిదాసుకు భార్య, ఒక కుమారుడు ఉన్నారు.

## ఆధ్యాత్మిక సేవ
1937-38 మధ్యకాలంలో తనకు, తనవారికి అనారోగ్యంగా ఉండటం వల్ల నరసింహస్వామి సేవించడం కోసం యాదగిరిగుట్టకు వచ్చాడు. కొండపైనున్న గుండం దగ్గర చిన్న గుడిసె వేసుకొని నరసింహస్వామిని కొలుస్తుండేవాడు, స్వామి చుట్టూ ప్రదక్షిణలు చేసేవాడు. అక్కడ ఉత్పల చెన్నయ్య (చెన్నదాసు) అనే గురువు దగ్గర ఉపదేశం పొందాడు. గుట్టపైన ‘కానిగి బడి’ ఏర్పాటుచేసి అందరికీ ‘ప్రహ్లాద చరిత్ర’, ‘గజేంద్రమోక్షం’ వంటి భాగవత ఘట్టాలు, పెద్ద బాలశిక్ష, నీతి శతకాలతో విద్యను బోధించేవాడు.

## రచనారంగం
బుచ్చిదాసు తను రాసిన సంకీర్తనలలో బిళహరి, కాంభోజ, ఫీలురాగం, యెదుకుల కాంభోజి, కేదారి గౌడ, నాథనామక్రియ వంటి రాగాలను ఉపయోగించాడు. ప్రతి కీర్తన 5 నుంచి 15 పాదాలలోపుగా ఉంటుంది. కీర్తనలన్నీ, ప్రాస నియమంలో ఉన్నాయి. ప్రతిరోజూ బుచ్చిదాసు తన శిష్యులను వెంటబెట్టుకొని బ్రాహ్మీ ముహూర్తంలోనే నగర సంకీర్తనతో వెళ్ళి, స్వామి దేవాలయం ముందు మేలుకొలుపు కీర్తనలు ఆలపించేవాడు. ఆ తర్వాతనే దేవాలయ తలుపులు తెరిచేవారు. దాసు చెప్పున్న కీర్తనలను ఆయన శిష్యులు (బుచ్చిమాంబ తదితరులు) రాసిపెట్టేవారు. బుచ్చిదాసు రాసిన కీర్తనలల్లో కొన్ని సంకీర్తనలు ఆ కాలంలోనే ముద్రింపబడగా, మరికొన్ని భాగాలు బుచ్చిమాంబచే ముద్రించబడ్డాయి. బుచ్చిదాసు రాసిన సంకీర్తనలు స్వామివారి ముందు ఆలపిస్తూ షోడశోపచార పూజల్లో గీతాలను వినిపించేవారు. బుచ్చిదాసు కీర్తనలు 1962లో నాలుగు భాగాలుగా ముద్రించారు. వాటిల్లో మొత్తం 127 కీర్తనలు ఉండగా అందులో చివర 14 మేలుకొలుపులు, మంగళహారతులున్నాయి.

## రచనలు
* శ్రీ లక్ష్మీనరసింహ స్వామి భజన కీర్తనలు
* శ్రీయాదగిరి నరహరి శతకం
* శ్రీ యాదగిరి లక్ష్మీ నరసింహ స్వామి బతుకమ్మ పాట

## మరణం
బుచ్చిదాసు 1957 జూన్‌ 19 మరణించాడు. గుట్టకు కిందభాగంలో బుచ్చిదాసు సమాధి నిర్మించబడింది.

## ఇతర వివరాలు
డాక్టర్‌ పి. భాస్కరయోగి సంకలనం చేసిన *యాదగిరి క్షేత్ర సంకీర్తన కవి ఈగ బుచ్చిదాసు* పుస్తకాన్ని 2017 ప్రపంచ తెలుగు మహాసభల సందర్భంగా తెలంగాణ సాహిత్య అకాడమీ ప్రచురించింది.

## మూలాలు

వర్గం:1907 జననాలు
వర్గం:1957 మరణాలు
వర్గం:వరంగల్ జిల్లా రచయితలు
వర్గం:వరంగల్లు గ్రామీణ జిల్లా కవులు
వర్గం:వరంగల్లు గ్రామీణ జిల్లా రచయితలు
వర్గం:వరంగల్లు గ్రామీణ జిల్లా వ్యక్తులు
ఈ.వీ. వేలు

**ఈ.వీ. వేలు** తమిళనాడు రాష్ట్రానికి చెందిన రాజకీయ నాయకుడు. ఆయన 2021 అసెంబ్లీ ఎన్నికల్లో తమిళనాడు శాసనసభకు తిరువణ్ణామలై నియోజకవర్గం నుండి ఎమ్మెల్యేగా ఎన్నికై, ప్రస్తుతం ఎం. కె. స్టాలిన్ మంత్రివర్గంలో పబ్లిక్‌ వర్క్స్‌ శాఖ మంత్రిగా పనిచేస్తున్నాడు.
## ఎన్నికల్లో పోటీ

## మూలాలు

వర్గం:తమిళనాడు రాజకీయ నాయకులు
రాజీవ్ సేథి

**[[:en:Rajeev Sethi|రాజీవ్ సేథి]]** (జననం 1949 మే 24) ప్రముఖ భారతీయ డిజైనర్, దృశ్య రూప దర్శకుడు ఆర్ట్ క్యూరేటర్ .అతను ప్రపంచవ్యాప్తంగా తన అత్యుత్తమ డిజైన్లకు ప్రసిద్ధి చెందాడు.1986లో, భారత ప్రభుత్వం అందించిన భారతదేశపు మూడవ అత్యున్నత పౌర పురస్కారమైన పద్మభూషణ్‌ను అందుకున్నాడు.

## ప్రారంభ జీవితం
సేథీ స్వాతంత్ర్య సమరయోధులైన తల్లిదండ్రులకు ఢిల్లీలో జన్మించారు. అతని తల్లి, కృష్ణ సేథీ ఢిల్లీ మొదటి శాసనసభ సభ్యుడు అతని తండ్రి కిషోరిలాల్ సేథీ వ్యాపారవేత్త కవి. అతనికి నలుగురు అక్కలు కూడా ఉన్నారు.అతను న్యూ ఢిల్లీలోని మోడరన్ స్కూల్‌కి వెళ్లి ఢిల్లీలోని సెయింట్ స్టీఫెన్స్ కాలేజీలో చరిత్రను చదువు కున్నాడు.

## వృత్తి
సేథీ నిర్మాణములో మెలుకువల కొరకు సంవత్సరాల తరబడి పారిస్‌లో గడిపాడు, అక్కడ అతను స్కాలర్‌షిప్‌పై గ్రాఫిక్ ఆర్ట్ అధ్యయనం చేయడానికి మొదట వెళ్ళాడు. ఆ తర్వాత అతను చిత్రకారుడు ప్రింట్ మేకర్ స్టాన్లీ విలియం హేటర్ వద్ద అతని స్టూడియో అటెలియర్ 17 లో శిక్షణ పొందాడు. అతను అమెరికన్ డిజైనర్లు రే చార్లెస్ ఈమ్స్ మార్గదర్శకత్వంలో వృత్తికి సంబంధించిన కీలక నైపుణ్యాలు నేర్చుకున్నాడు.చివరగా, అతను ఫ్రెంచ్ డిజైనర్ అయిన పియరీ కార్డిన్ స్టూడియోలో పనిచేసే అవకాశం పొందాడు . అదే సమయంలో, 1960లో, అతను ఢిల్లీలోని మొదటి డిస్కోథెక్, *సెల్లార్* ఎట్ రీగల్ బిల్డింగ్, కన్నాట్ ప్లేస్‌ను రూపొందించాడు.

అతను ఆసియన్ హెరిటేజ్ ఫౌండేషన్ క్యూరేటర్ వ్యవస్థాపక-ఛైర్మన్.  అతను ముంబైలోని సరికొత్త T2 టెర్మినల్‌లో జయ హే జి వికె (G V K) కొత్త మ్యూజియాన్ని రూపొందించాడు.

అతను  మొదటి పాలక మండలిని ఏర్పాటు చేసిన (ఇండియన్ నేషనల్ ట్రస్ట్ ఫర్ ఆర్ట్ & కల్చరల్ హెరిటేజ్) INTACH లో కూడా భాగం.

## ప్రాజెక్ట్‌లు

*  వి ఐ పి లాంజ్, ఢిల్లీ అంతర్జాతీయ విమానాశ్రయం (1984)
* షా హౌస్, ముంబై (1985–86)
* స్పైస్ రూట్ రెస్టారెంట్, ఇంపీరియల్ హోటల్, న్యూఢిల్లీ (1988–95)
* లక్ష్మీ మెషిన్ వర్క్స్ ప్రధాన కార్యాలయం, కోయంబత్తూర్ (1996)
* గ్రాండ్ హయత్, ముంబైలో కళ (2003)
* హంపి రిసార్ట్ (2006)
* లీలా కెంపిన్స్కి (2008)
* ఆర్ట్ ఎట్ హయత్ (2012)
* టెర్మినల్ 2 - ముంబై విమానాశ్రయం (2014

## అవార్డులు ,గుర్తింపులు

* అత్యుత్తమ సామాజిక సాంస్కృతిక విజయాల రంగానికి సంస్కృతి అవార్డు (1980)
* భారత రాష్ట్రపతి నుండి పద్మ భూషణ్ జాతీయ ఆర్డర్ (1985)
* డిజైన్ కోసం వాటుముల్ ఫౌండేషన్ యు ఎస్ ఏ చే గౌరవ సమ్మస్ మెడల్ (1987)
* డిజైనర్ ఆఫ్ ది ఇయర్, ఇంటీరియర్ డిజైన్ - పబ్లికేషన్స్ ప్రారంభ అవార్డు (1992)
* ఫెడరల్ రిపబ్లిక్ ఆఫ్ జర్మనీ (2001) ఆర్డర్ ఆఫ్ మెరిట్ ద్వారా గౌరవించబడింది
* ఆర్టిసన్ అడ్వకేట్ బై ఎయిడ్ టు ఆర్టిసన్స్, యు ఎస్ ఏ (2004)
* వరల్డ్ అకాడమీ ఆఫ్ ఆర్ట్ అండ్ సైన్స్ ఫౌండేషన్ సభ్యుడు, యు ఎస్ ఏ 
* INTACH (ఇండియన్ నేషనల్ ట్రస్ట్ ఫర్ ఆర్ట్ & కల్చరల్ హెరిటేజ్) 2010 పరిరక్షణకు మొదటి ఇందిరా గాంధీ జీవితకాల సాఫల్య పురస్కారం

## మూలాలు


## బాహ్య లింకులు

* Official site

వర్గం:1949 జననాలు
వర్గం:జీవిస్తున్న ప్రజలు
వర్గం:ఢిల్లీ ప్రజలు
వర్గం:భారతీయ ఇంటీరియర్ డిజైనర్లు
వర్గం:పౌర సేవలో పద్మభూషణ్ గ్రహీతలు
సీతామాయి దేవాలయం

**సీతా మాయి దేవాలయం** ఉత్తర భారతదేశంలోని హర్యానాలోని కర్నాల్ జిల్లాలో ఉన్న సీతామాయి గ్రామంలో ఉన్న పురాతన కట్టడం. ఇది నీలోఖేరి నుండి 19 కిలోమీటర్ల దూరంలో ఉంది. ఇది అయోధ్యలోని రాముడి భార్య అయిన హిందూ దేవత సీతకు మాత్రమే అంకితం చేయబడిన భారతదేశంలోని ఏకైక ఆలయం. ఈ ఆలయం రామనంది బైరాగిల పరిపాలనలో నిర్మించబడింది.
## నిర్మాణం
ఈ ఆలయం ఇటుకలతో తయారు చేయబడింది. ఆలయాన్ని మొత్తం కప్పి ఉంచే విస్తారమైన అలంకారం అద్భుతమైన ఈ ఆలయ లక్షణం. ఇటుకలను కాల్చడానికి ముందు తయారు చేయబడినట్లుగా కనిపించే ఇటుకలలో లోతైన గీతల ద్వారా మందిరం నమూనా ఏర్పడుతుంది. దీనర్థం ఏమిటంటే, దేవాలయం మొదట రూపకల్పన చేయబడినప్పుడు వారు తీసుకోవలసిన రూపాలు ప్రతి ఇటుకకు విడిగా అమర్చబడి ఉన్నాయి.

## ప్రాముఖ్యత
ఈ ఆలయం సీత పాపం చేయనందుకు రుజువుగా, ఆమె విజ్ఞప్తికి సమాధానంగా, ఆమె వక్షస్థలంలో విశ్రాంతి తీసుకోవడానికి భూమాత విడిపోయిన ప్రదేశంలో ఉంది.
## మూలాలు


వర్గం:దేవాలయాలు
వర్గం:హర్యానా
కోరుట్ల రెవెన్యూ డివిజను

**కోరుట్ల రెవెన్యూ డివిజను**, తెలంగాణ రాష్ట్రం, జగిత్యాల జిల్లాలోని ఒక పరిపాలనా విభాగం. జగిత్యాల జిల్లాలోవున్న మూడు రెవెన్యూ డివిజన్లలో ఇది ఒకటి. ఈ డివిజను పరిపాలనలో 4 మండలాలు ఉన్నాయి. ఈ డివిజను ప్రధాన కార్యాలయం కోరుట్ల లో ఉంది. ఈ రెవెన్యూ డివిను 2019లో  ఏర్పడింది. ఈ రెవెన్యూ డివిజను పరిధి నిజామాబాదు లోక్‌సభ నియోజకవర్గం, కోరుట్ల శాసనసభ నియోజకవర్గాలలో భాగంగా ఉంది.

## వివరాలు
ఐఏఎస్ క్యాడర్‌లో సబ్ కలెక్టర్ లేదా డిప్యూటి కలెక్టర్ హోదాలో ఉన్న రెవెన్యూ డివిజనల్ అధికారి ఈ రెవెన్యూ విభాగానికి ఆఫీసర్ గా ఉంటాడు. తహశీల్దార్ కేడర్‌లోని అడ్మినిస్ట్రేటివ్ ఆఫీసర్ పరిపాలనలో సహాయం చేస్తాడు. కలెక్టరేట్‌, మండల రెవెన్యూ విభాగాల మధ్య అనుసంధానంగా ఈ డివిజను పరిపాలనా వ్యవహారాలలో పనిచేస్తుంటుంది.

## పరిపాలన
కోరుట్ల డివిజనులోని మండలాలు:

## మూలాలు

వర్గం:జగిత్యాల జిల్లా
వర్గం:జగిత్యాల జిల్లా రెవెన్యూ డివిజన్లు
వర్గం:2019లో ఏర్పడిన తెలంగాణ రెవెన్యూ డివిజన్లు
సుద్దాల దేవయ్య

**సుద్దాల దేవయ్య** తెలంగాణ రాష్ట్రానికి చెందిన రాజకీయ నాయకుడు. ఆయన 1994లో కరీంనగర్ జిల్లా నేరెళ్ల శాసనసభ నియోజకవర్గం నుండి ఎమ్మెల్యేగా గెలిచి, టీడీపీ ప్రభుత్వంలో మంత్రిగా పనిచేశాడు.

## రాజకీయ జీవితం
సుద్దాల దేవయ్య తెలుగుదేశం పార్టీ ద్వారా రాజకీయాల్లోకి వచ్చి, అంతర్గాం గ్రామా సర్పంచ్‌గా, 1982లో తెలుగుదేశం పార్టీలో చేరి 1987లో కరీంనగర్ జిల్లా పరిషత్ ఛైర్మన్‌గా పనిచేసి 1994, 1999లో జరిగిన అసెంబ్లీ ఎన్నికల్లో నేరెళ్ల శాసనసభ నియోజకవర్గం నుండి ఎమ్మెల్యేగా గెలిచి ఉమ్మడి ఆంధ్రప్రదేశ్‌లో టీడీపీ హయాంలో రాష్ట్ర సహకార శాఖ, కార్మిక శాఖ మంత్రిగా పనిచేశాడు. ఆయన 2004లో ఓడిపోయి, 2009లో చొప్పదండి నియోజకవర్గం నుండి పోటీ చేసి ముదుసరి ఎమ్మెల్యేగా అసెంబ్లీకి ఎన్నికయ్యాడు.
### అధికారిక పదవులు
*1981 - అంతర్గాం సర్పంచ్ 
*1987 - కరీంనగర్ జిల్లా పరిషత్ ఛైర్మన్‌
* 1994 - నేరెళ్ల ఎమ్మెల్యే 
*1995 - రాష్ట్ర సహకార శాఖ మంత్రి 
*1999 - నేరెళ్ల ఎమ్మెల్యే 
*2001 - రాష్ట్ర సహకార శాఖ మంత్రి 
*2006 - ఎల్లరెడ్డిపేట జెడ్పీటీసీ
*2009 - చొప్పదండి ఎమ్మెల్యే

### పార్టీ పదవులు
*1982 - తెలుగుదేశం పార్టీలో చేరిక
*1985 - టీడీపీ జిల్లా సంయుక్త కార్యదర్శి
*1997 - కరీంనగర్ టీడీపీ జిల్లా అధ్యక్షుడు 
*2004 - టీడీపీ రాష్ట్ర కార్య నిర్వాహక కార్యదర్శి
*2014 మార్చిలో టీడీపీ నుంచి కాంగ్రెస్ లో చేరిక
*2019 సెప్టెంబరు 15 - భారతీయ జనతా పార్టీలో చేరిక

## ఎన్నికల్లో పోటీ

## మూలాలు

వర్గం:భారతీయ జనతా పార్టీ రాజకీయ నాయకులు
వర్గం:ఆంధ్రప్రదేశ్ శాసన సభ్యులు (1994)
వర్గం:ఆంధ్రప్రదేశ్ శాసన సభ్యులు (1999)
వర్గం:ఆంధ్రప్రదేశ్ శాసన సభ్యులు (2009)
మోతె శ్రీలత రెడ్డి

**మోతె శ్రీలత రెడ్డి** తెలంగాణ రాష్ట్రానికి చెందిన రాజకీయ నాయకురాలు. ఆమె హైదరాబాదు మహానగరపాలక సంస్థ (జీహెచ్ఎంసీ) డిప్యూటీ మేయర్‌గా 2021, ఫిబ్రవరి 11న బాధ్యతలు చేపట్టింది.

## రాజకీయ జీవితం
మోతె శ్రీలత రెడ్డి తెలంగాణ ఉద్యమంలో చురుగ్గా పాల్గొన్న తెలంగాణ ట్రేడ్‌ యూనియన్‌ సెల్‌ (టీటీయూసీ) రాష్ట్ర అధ్యక్షుడు మోతె శోభన్‌రెడ్డి భార్య. ఆమె 2002లో తార్నాక డివిజన్‌ నుంచి టీఆర్‌ఎస్‌ పార్టీ తరపున కార్పొరేటర్‌గా పోటీ చేసి ఓడిపోయింది. శ్రీలత రెడ్డి టీఆర్ఎస్ పార్టీ మహిళా విభాగం ప్రధాన కార్యదర్శిగా ఉంటూ తెలంగాణ ఉద్యమంలో సకల జనుల సమ్మె, వంటావార్పు, మిలియన్‌ మార్చి‌, రైల్‌రోకో, చలోడిల్లీ వంటి పార్టీ కార్యక్రమాల్లో పాల్గొన్నది.

మోతె శ్రీలత రెడ్డి 2020లో జరిగిన గ్రేటర్ హైదరాబాద్ మున్సిపల్ కార్పొరేషన్ ఎన్నికల్లో తార్నాక డివిజన్‌ నుంచి టీఆర్‌ఎస్‌ పార్టీ తరపున కార్పొరేటర్‌గా పోటీ చేసి గెలిచి 2021 ఫిబ్రవరి 11న గ్రేటర్ హైదరాబాద్ డిప్యూటీ మేయర్‌గా బాధ్యతలు చేపట్టింది. ఆమె 2023 ఎన్నికల అనంతరం 2024 ఫిబ్రవరి 25న గాంధీ భవన్‌లో రాష్ట్ర కాంగ్రెస్ వ్యవహారాల ఇన్‌చార్జి దీపాదాస్ మున్షీ, రవాణా శాఖ మంత్రి పొన్నం ప్రభాకర్ సమక్షంలో కాంగ్రెస్‌లో చేరింది.

## మూలాలు

వర్గం:తెలంగాణ రాష్ట్ర సమితి రాజకీయ నాయకులు
బాబా ఫసియుద్దీన్

**బాబా ఫసియుద్దీన్** తెలంగాణ రాష్ట్రానికి చెందిన రాజకీయ నాయకుడు. ఆయన హైదరాబాదు మహానగరపాలక సంస్థ (జీహెచ్ఎంసీ) డిప్యూటీ మేయర్‌గా 2016 ఫిబ్రవరి 
11 నుండి 2021 ఫిబ్రవరి 10 వరకు బాధ్యతలు నిర్వహించాడు.

## రాజకీయ జీవితం
బాబా ఫసియుద్దీన్ తెలంగాణ రాష్ట్ర సమితి పార్టీ ద్వారా రాజకీయాల్లోకి వచ్చాడు. ఆయన తెలంగాణ ఉద్యమంలో తెలంగాణ విద్యార్థి విభాగంలో కీలకంగా పనిచేస్తూ టిఆర్ఎస్వీ హైదరాబాద్ జిల్లా అధ్యక్షుడిగా సకల జనుల సమ్మె, వంటావార్పు, మిలియన్‌ మార్చి‌, రైల్‌రోకో, చలోడిల్లీ వంటి పార్టీ కార్యక్రమాల్లో పాల్గొన్నాడు. బాబా ఫసియుద్దీన్ 2016లో జరిగిన గ్రేటర్ హైదరాబాద్ మున్సిపల్ కార్పొరేషన్ ఎన్నికల్లో బోరబండ డివిజన్ నుంచి టీఆర్‌ఎస్‌ పార్టీ తరపున కార్పొరేటర్‌గా పోటీ చేసి గెలిచి 2016 ఫిబ్రవరి 11న గ్రేటర్ హైదరాబాద్ డిప్యూటీ మేయర్‌గా బాధ్యతలు చేపట్టాడు. ఆయన 2020లో జరిగిన గ్రేటర్ హైదరాబాద్ మున్సిపల్ కార్పొరేషన్ ఎన్నికల్లో బోరబండ డివిజన్ రెండోసారి కార్పొరేటర్‌గా గెలిచాడు. 

బాబా ఫసియుద్దీన్ 2024 ఫిబ్రవరి 08న బీఆర్ఎస్ పార్టీకి రాజీనామా చేసి తెలంగాణ కాంగ్రెస్ ఇంచార్జ్ దీపదాస్‌ మున్షి సమక్షంలో కాంగ్రెస్ పార్టీలో చేరాడు. ఆయన 2025 ఫిబ్రవరి 21న గ్రేటర్ హైదరాబాద్ స్టాండింగ్ కమిటీ సభ్యురాలిగా ఏకగ్రీవంగా ఎన్నికయ్యాడు.

## మూలాలు

## బయటి లింకులు
* 

వర్గం:తెలంగాణ రాష్ట్ర సమితి రాజకీయ నాయకులు
వర్గం:1982 జననాలు
ఓ. పన్నీరు సెల్వం

**ఓ. పన్నీరు సెల్వం (జననం: 1951 జనవరి 14)** తమిళనాడు రాష్ట్రానికి చెందిన రాజకీయ నాయకుడు.2016 డిసెంబరులో కొంతకాలం తమిళనాడు ముఖ్యమంత్రిగా పనిచేసాడు. గతంలో 2001 నుండి 2002 వరకు, మళ్లీ 2014 నుండి 2015 వరకు ఆర్థికమంత్రిగా ఉన్నారు. తమిళనాడు రాష్ట్ర బడ్జెట్‌ను ఆర్థికమంత్రిగా 11 సార్లు సమర్పించారు.

## రాజకీయ జీవితం
ఓ.పన్నీర్ సెల్వం 1977లో అన్నాడీఎంకేలో ఓ సాధారణ కార్యకర్తగా తన రాజకీయ జీవితం ప్రారంభమైంది. ఆయన 1980లో పెరియకుళం 18వ వార్డు కమిటీ ప్రతినిధిగా, 1984లో పెరియకుళం 18వ వార్డు కార్యదర్శిగా, 1993లో పెరియకుళం పట్టణ కార్యదర్శిగా, 1996లో పెరియకుళం మున్సిపాలిటీ ఛైర్మన్‌గా, 1997లో తేని జిల్లా ఎంజీఆర్ యువజన విభాగం కార్యదర్శిగా, 1998లో పెరియకుళం పట్టణ కార్యదర్శిగా, 2000లో జిల్లా పార్టీ కార్యదర్శిగా వివిధ హోదాల్లో పనిచేశాడు. ఓ.పన్నీర్ సెల్వం 2001లో జరిగిన అసెంబ్లీ ఎన్నికల్లో పెరియకుళం నుండి పోటీ చేసి ఎమ్మెల్యేగా గెలిచి 2001 సెప్టెంబరు 21 నుండి 2002 మార్చి 2 వరకు ముఖ్యమంత్రిగా బాధ్యతలు నిర్వహించాడు. పన్నీర్ సెల్వం తరువాత జయలలిత మంత్రివర్గంలో 2002లో ప్రజాపనుల శాఖ, రెవెన్యూ శాఖామంత్రిగా పనిచేశాడు.

ఓ.పన్నీర్ సెల్వం 2004లో పార్టీ ఎన్నికల విభాగం కార్యదర్శిగా, 2006లో ఎమ్మెల్యేగా, శాసనసభలో విపక్ష నేతగా, విపక్ష ఉప నేతగా, 2007లో పార్టీ కోశాధికారిగా, 2011లో బోడినాయకనూర్‌ ఎమ్మెల్యేగా, ఆర్థిక మంత్రిగా, జయలలిత అక్ర‌మాస్తుల కేసులో రెండోసారి అభిశంస‌న‌కు గురికావ‌డంతో 2014లో రెండోసారి 2014 సెప్టెంబరు 28 నుండి 2015 మే 23 వరకు ముఖ్యమంత్రిగా, 2015లో ఆర్థిక మంత్రిగా, తమిళనాడు అసెంబ్లీ శాసనసభాపక్ష నేతగా, 2016లో తిరిగి బోడినాయకనూర్ నుంచి రెండోసారి ఎమ్మెల్యేగా ఎన్నికై, జయలలిత మ‌ర‌ణానంత‌రం త‌మిళ‌నాడు రాష్ట్రానికి 2016 డిసెంబరు 6 నుంచి 2017 ఫిబ్రవరి 5వ తేదీ వరకు మూడొవసారి ముఖ్యమంత్రిగా బాధ్యతలు నిర్వహించాడు. ఓ.పన్నీర్ సెల్వం తమిళనాడులో జరిగిన రాజకీయ పరిణామాల నేపథ్యంలో 21 ఆగ‌స్టు 2017 నుండి వరకు 2021 మే 6 త‌మిళ‌నాడు ఉప‌ముఖ్య‌మంత్రిగా బాధ్యతలు నిర్వహించాడు.

అతను అన్నాడీఎంకే రాజకీయ పార్టీకి మాజీ సమన్వయకర్త. అన్నాడీఎంకే ప్రధాన కార్యదర్శి జె. జయలలితకు అత్యంత సన్నిహితుడు. జయలలిత పాత్రలో న్యాయస్థానాలచే బలవంతంగా రాజీనామా చేయవలసి వచ్చిన తర్వాత ఆయన స్థానంలో అతను ముఖ్యమంత్రిగా మొదటి రెండు పర్యాయాలు వచ్చారు. జయలలిత మరణం తర్వాత అతని మూడవ పర్యాయం ప్రారంభమైంది. 2 నెలల తర్వాత ఎడప్పాడి కె. పళనిస్వామిని పార్టీ ముఖ్యమంత్రిగా ఎంపిక చేయడంతో ముగిసింది.

ఆయన ఆగస్టు 2017 నుండి జూన్ 2022 వరకు అన్నాడీఎంకే పార్టీకి ఉమ్మడి సమన్వయకర్తగా పని చేసి తదనంతరం 2022లో జరిగిన జనరల్ కౌన్సిల్ సమావేశంలో పన్నీర్‌సెల్వంను "పార్టీ వ్యతిరేక" కార్యకలాపాలకు పాల్పడినందుకు జూలై 11న పార్టీ నుండి బహిష్కరించారు.

పన్నీరు సెల్వం 2026 ఫిబ్రవరి 27న ఎమ్మెల్యే పదవికి రాజీనామా చేసి డీఎంకే అధ్యక్షుడు & తమిళనాడు ముఖ్యమంత్రి ఎం. కె. స్టాలిన్ సమక్షంలో ద్రవిడ మున్నేట్ర కజగం పార్టీలో చేరాడు.

## ఎన్నికల్లో పోటీ

## మూలాలు

వర్గం:తమిళనాడు రాజకీయ నాయకులు
వర్గం:1951 జననాలు
వర్గం:తమిళనాడు ముఖ్యమంత్రులు
వర్గం:తమిళనాడు రాష్ట్ర క్యాబినెట్ మంత్రులు
వర్గం:అఖిల భారత అన్నా ద్రవిడ మున్నేట్ర కజగం నుండి ముఖ్యమంత్రులు
వర్గం:తమిళనాడులో ప్రతిపక్ష నాయకులు
వర్గం:తమిళనాడు ఉప ముఖ్యమంత్రులు
వర్గం:భారత తమిళ రాజకీయ నాయకులు
వర్గం:తమిళనాడు ఎమ్మెల్యేలు 2011–2016
వర్గం:తమిళనాడు ఎమ్మెల్యేలు 2016–2021
వర్గం:తమిళనాడు ఎమ్మెల్యేలు 2021–2026
షేక్‌పేట

**షేక్‌పేట**, తెలంగాణ రాష్ట్ర రాజధాని హైదరాబాదులోని ఒక శివారు ప్రాంతం. ఇది హైదరాబాదు మహానగరపాలక సంస్థలోని వార్డు నంబరు 110లో ఉంది. టోలిచౌకి, దర్గా, మణికొండ మొదలైన ప్రాంతాలు ఇక్కడికి సమీపంలో ఉన్నాయి.

## భౌగోళికం
షేక్‌పేట 29 చ.కి.మీ.ల విస్తార్ణంలో ఉంది. ఇది  అక్షాంశరేఖాంశాల మధ్యన ఉంది.

## ఉప ప్రాంతాలు

* షేక్‌పేట్ నాలా
* అలీజాపూర్
* ద్వారకా నగర్
* వినోభా నగర్
* ఓయూ కాలనీ
* అల్-హమ్రా కాలనీ
* గుల్షన్ కాలనీ
* డైమండ్ హిల్స్
* కుతుబ్ షాహీ టూంబ్స్
* వివేకానంద నగర్ కాలనీ
* మారుతి నగర్
* దత్తాత్రేయ నగర్
* జైహింద్ నగర్
* హరిజన్ బస్తీ
* సక్కు భాయి సొసైటీ
* వినాయక నగర్
* ఫ్రెండ్స్ కాలనీ
* మినీ గుల్షన్ కాలనీ

## జనాభా గణాంకాలు
2011 భారత జనాభా లెక్కల ప్రకారం ఈ ప్రాంతంలో 2,50,932 మంది జనాభా ఉన్నారు. ఇందులో 1,28,314 మంది పురుషులు కాగా, 1,22,618 మంది స్త్రీలు ఉన్నాయి. గ్రామంలో 57,917 గృహాలు ఉన్నాయి.

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో షేక్‌పేట మీదుగా మెహదీపట్నం, లక్డికాపూల్, అబిడ్స్, కోఠి, హైటెక్ సిటీ, గచ్చిబౌలి, పటాన్‌చెరు, భెల్ వరకు బస్సులు నడుపబడుతున్నాయి.

## ఇతర వివరాలు
* 1633-34 మధ్యకాలంలో కుతుబ్ షాహీ వంశములో ఏడవ రాజైన అబ్దుల్లా కుతుబ్ షా చే నిర్మించబడిన షేక్‌పేట సరాయి ఇక్కడ ఉంది.
* ఈ ప్రాంతంలో షేక్‌పేట సెవెన్‌ టూంబ్స్‌ నుంచి రాయదుర్గం విస్పర్‌ వ్యాలీ వరకు 2.8 కిలోమీటర్ల మేర రూ.333.55 కోట్లతో తెలంగాణ ప్రభుత్వం షేక్‌పేట ఫ్లైఓవర్ నిర్మించింది.

## మూలాలు

వర్గం:హైదరాబాదులోని ప్రాంతాలు
పెద్దపల్లి రెవెన్యూ డివిజను

**పెద్దపల్లి రెవెన్యూ డివిజను**, తెలంగాణ రాష్ట్రం, పెద్దపల్లి జిల్లాలోని ఒక పరిపాలనా విభాగం. పెద్దపల్లి జిల్లాలోవున్న రెండు రెవెన్యూ డివిజన్లలో ఇది ఒకటి. ఈ డివిజను పరిపాలనలో 10 మండలాలు ఉన్నాయి. ఈ డివిజను ప్రధాన కార్యాలయం పెద్దపల్లిలో ఉంది. 2016, అక్టోబరు 11న రాష్ట్రంలోని జిల్లాల పునర్వ్యవస్థీకరణ ఆధారంగా రెవెన్యూ డివిజను పరిధి సవరించబడింది. ఈ రెవెన్యూ డివిజను పెద్దపల్లి లోక్‌సభ నియోజకవర్గం, పెద్దపల్లి శాసనసభ నియోజకవర్గాల పరిధిలో భాగంగా ఉంది.

## వివరాలు
ఐఏఎస్ క్యాడర్‌లో సబ్ కలెక్టర్ లేదా డిప్యూటి కలెక్టర్ హోదాలో ఉన్న రెవెన్యూ డివిజనల్ అధికారి ఈ రెవెన్యూ విభాగానికి ఆఫీసర్ గా ఉంటాడు. తహశీల్దార్ కేడర్‌లోని అడ్మినిస్ట్రేటివ్ ఆఫీసర్ పరిపాలనలో సహాయం చేస్తాడు. కలెక్టరేట్‌, మండల రెవెన్యూ విభాగాల మధ్య అనుసంధానంగా ఈ డివిజను పరిపాలనా వ్యవహారాలలో పనిచేస్తుంటుంది.

## పరిపాలన
పెద్దపల్లి డివిజనులోని మండలాలు:

## మూలాలు

వర్గం:పెద్దపల్లి జిల్లా
వర్గం:పెద్దపల్లి జిల్లా రెవెన్యూ డివిజన్లు
ఎల్.మురుగన్

**లోగ‌నాథ‌న్‌ మురుగన్** తమిళనాడు రాష్ట్రానికి చెందిన రాజకీయ నాయకుడు. ఆయన నరేంద్ర మోదీ మంత్రివర్గంలో 2021 నుండి కేంద్ర సమాచార ప్రసార శాఖ సహాయ మంత్రిగా బాధ్యతలు నిర్వహిస్తున్నాడు.

## జననం, విద్యాభాస్యం
ఎల్. మురుగన్ 1977 మే 29న తమిళనాడు, నమ్మక్కల్ జిల్లా, కోనూర్ లో లోగ‌నాథ‌న్‌, వ‌రుద‌మ్మాళ్‌ దంపతులకు జన్మించాడు. ఆయన చెన్నైలోని డాక్టర్ అంబేద్కర్ లా కాలేజీలో నుండి ఎల్‌ఎల్‌బీ పూర్తి చేశాడు.

## రాజకీయ జీవితం
ఎల్. మురుగన్ ఎల్‌ఎల్‌బీ పూర్తి చేసిన తరువాత అఖిల్ భారతీయ విద్యా పరిషత్, రాష్ట్రీయ స్వయంసేవక్ సంఘ్లో సభ్యత్వం తీసుకున్నాడు. ఆయన ఆ తరువాత భారతీయ జనతా పార్టీలో చేరి వివిధ స్థాయిల్లో పనిచేసి 2017 నుండి 2020 వరకు భారత జాతీయ ఎస్సీ కమిషన్ వైస్ ఛైర్మన్‌గా విధులు నిర్వహించి రాష్ట్ర బీజేపీ అధ్యక్షుడిగా ఎన్నికయ్యాడు. మురుగన్ బీజేపీ తమిళనాడు శాఖ అధ్యక్షుడిగా బాధ్యతలు చేపట్టిన తరువాత బీజేపీ పార్టీ తరపున ఓ యాత్ర చేపట్టి 30 రోజుల పాటు తమిళనాడులో బీజేపీ యాత్రను విజయవంతంగా పూర్తి చేసి పార్టీకి మంచి పట్టు తీసుకువచ్చాడు.

మురుగన్ 2021లో జరిగిన తమిళనాడు శాసనసభ ఎన్నికల్లో అన్నాడీఎంకే పార్టీతో పొత్తు పెట్టుకుని పోటీ చేశారు. ఆయన తిరువూర్ జిల్లాలోని ధరపురం నియోజక వర్గం నుంచి ఎమ్మెల్యేగా పోటీ చేసి ఓడిపోయాడు. ఆయన నాయకత్వంలో తమిళనాడులోని కోయంబత్తూరు సౌత్, తిరునల్వేలి, నాగర్ కోవిల్, మోడక్కురిచి నియోజకవర్గాల్లో నలుగురు బీజేపీ అభ్యర్థులను గెలిపించి దాదాపుగా 20 ఏళ్ల తరువాత బీజేపీ ఎమ్మెల్యేలు తమిళనాడు అసెంబ్లీలో అడుగుపెట్టారు.

ఎల్. మురుగన్ ఎమ్మెల్యేగా ఓడిపోయిన ఆయన 2021లో కేంద్ర ప్రభుత్వం మంత్రివర్గ పునర్వ్యవస్థీకరణలో నరేంద్ర మోదీ మంత్రివర్గంలో కేంద్ర సమాచార ప్రసార శాఖ, పశుసంవర్థక, మ‌త్స్య‌శాఖ స‌హాయ మంత్రిగా 2021 జూలై 7న ప్రమాణస్వీకారం చేశాడు. ఆయన 2021 సెప్టెంబరులో మధ్యప్రదేశ్ నుండి రాజ్యసభ సభ్యుడిగా ఎన్నికయ్యాడు.

## మూలాలు

వర్గం:తమిళనాడు రాజకీయ నాయకులు
వర్గం:1977 జననాలు
వర్గం:భారతీయ జనతా పార్టీ రాజకీయ నాయకులు
భూతేశ్వర దేవాలయం

**భూతేశ్వర దేవాలయం** కురుక్షేత్రంలోని కోస్ పరిక్రమ శ్రేణిలో, శివుని స్వరూపమైన భూతేశ్వర్‌కు అంకితం చేయబడిన ఒక హిందూ దేవాలయం. హర్యానాలోని జింద్‌లో ఉన్న ఈ నగరం శివునికి అంకితం చేయబడిన లెక్కలేనన్ని ఆలయాలకు ప్రసిద్ధి చెందింది. జిల్లా పాలకుడు, రఘ్‌బీర్ సింగ్, ఒక ఆలయాన్ని నిర్మించాడు, అది భూతేశ్వర ఆలయంగా ప్రసిద్ధి చెందింది. ఈ ఆలయం శివునికి అంకితం చేయబడింది.

దాదాపు ఏడాది పొడవునా పర్యాటకులు ఈ ప్రసిద్ధ ఆలయాన్ని సందర్శిస్తారు. జింద్‌లో హరి కైలాష్ దేవాలయాలు, జవాలా మలేశ్వర తీరథ్, ధామ్‌తాన్ సాహిబ్ గురుద్వారా, సూర్య కుండ్ వంటివి ఈ ప్రదేశంలో ఉన్నాయి. ఇది చరిత్రకు సంబంధించి చాలా ప్రాముఖ్యత కలిగిన ఒక ప్రసిద్ధ దేవాలయం.

హరి కైలాష్ దేవాలయాలు, సూర్య కుండ్, జవాలా మలేష్-వర తీరథ్ అనేవి ఇక్కడి ఇతర ప్రార్థనా స్థలాలు. పట్టణంలో ఒక పవిత్రమైన గురుద్వారా కూడా ఉంది, ఇది గురు తేగ్ బహదూర్ జ్ఞాపకార్థం నిర్మించబడింది.

మహారాజా రణబీర్ సింగ్ రాణి ఈ చెరువులో స్నానం చేసిందని రాణి తలాబ్ పేరు వెనుక అనేక పురాణాలు చెబుతున్నాయి. ఇది ఈ పురాతన నగరం జీవన రేఖగా పిలువబడే గోహనా రహదారిపై ఉంది.
## మూలాలు



వర్గం:దేవాలయాలు
వర్గం:హర్యానా
కౌషని ముఖర్జీ

**కౌషని ముఖర్జీ**, బెంగాలీ సినిమా నటి, రాజకీయ నాయకురాలు. 2015లో రాజ్ చక్రవర్తి దర్శకత్వం వహించిన *పర్బోనా అమీ చార్టీ టోకీ* అనే సినిమాతో సినిమారంగంలోకి అడుగుపెట్టింది.

## జననం, విద్య
కౌషని, సయన్ దాస్ - సంగీతా ముఖర్జీ దంపతులకు పశ్చిమ బెంగాల్ లోని కలకత్తాలో జన్మించింది. కలకత్తాలోని అసెంబ్లీ ఆఫ్ గాడ్ చర్చి స్కూల్ నుండి ప్రాథమిక విద్యను, హేరంబ చంద్ర కళాశాల నుండి బి.కామ్ (హానర్స్) పూర్తిచేసింది.

## వ్యక్తిగత జీవితం
కౌషనికి బోనీ సేన్‌గుప్తాతో వివాహం జరిగింది.

## వృత్తిరంగం
కైషని ముఖర్జీ 2015లో మిస్ బ్యూటీ ఆఫ్ కోల్‌కతాగా గెలుపొందింది. 2015లో వచ్చిన *పర్బోనా అమీ చార్టే టోకీ* సినిమాలో తొలిసారిగా నటించింది. 2016లో రాజా చందా దర్శకత్వం వహించిన రొమాంటిక్ కామెడీ సినిమా *కేలోర్ కీర్తి*లో నటించింది. ఈ సినిమాలో ఒక జర్నలిస్ట్‌తో ప్రేమలోపడే సంపన్న యువతి అనుష్కగా నటించింది.

## సినిమాలు

## రాజకీయరంగం
కౌషని 2021 జనవరి 24న పియా సేన్‌గుప్తాతో కలిసి ఆల్ ఇండియా తృణమూల్ కాంగ్రెస్‌ పార్టీలో చేరింది. 2021లో జరిగిన పశ్చిమ బెంగాల్ శాసనసభ ఎన్నికలలో కృష్ణానగర్ ఉత్తర నియోజకవర్గం నుండి పార్టీ అభ్యర్థిగా నామినేట్ చేయబడింది. 2021 జూలై 11న తిరిగి ఆల్ ఇండియా తృణమూల్ కాంగ్రెస్‌లో చేరిన ముకుల్ రాయ్ చేతిలో 35,089 ఓట్ల తేడాతో ఓడిపోయింది.

## మూలాలు

## బయటి లింకులు
* 
* 

వర్గం:భారతీయ సినిమా నటీమణులు
వర్గం:బెంగాలీ సినిమా నటీమణులు
వర్గం:జీవిస్తున్న ప్రజలు
భారతి పవార్

**భారతి ప్రవీణ్ పవార్** మహారాష్ట్ర రాష్ట్రానికి చెందిన రాజకీయ నాయకురాలు. ఆమె నరేంద్ర మోదీ మంత్రివర్గంలో 2021 నుండి కేంద్ర ఆరోగ్యం, కుటుంబ సంక్షేమం శాఖ సహాయ మంత్రిగా బాధ్యతలు నిర్వహిస్తుంది.  ఆమె మాజీ మహారాష్ట్ర మంత్రి అర్జున్ తులషీరామ్ పవార్ కోడలు. ఆయన 8 సార్లు ఎమ్మెల్యేగా ఎన్నికై మహారాష్ట్ర ప్రభుత్వంలో గిరిజన సంక్షేమ శాఖ మంత్రిగా పనిచేశాడు.

భారతి పవార్ నేషనలిస్ట్ కాంగ్రెస్ పార్టీ ద్వారా రాజకీయాల్లోకి వచ్చి 2012లో జిల్లా పరిషత్ సభ్యురాలిగా ఎన్నికైంది. ఆమె 2014లో జరిగిన పార్లమెంట్ ఎన్నికల్లో నేషనలిస్ట్ కాంగ్రెస్ పార్టీ అభ్యర్థిగా పోటీ చేసి ఓడిపోయింది. భారతి పవార్ 2019లో నేషనలిస్ట్ కాంగ్రెస్ పార్టీ టికెట్ నిరాకరించడంతో ఆమె బీజేపీలో చేరి దిండోరి లోక్‌సభ నియోజకవర్గం నుండి ఎంపీగా గెలిచి 2021 మే 7 నుండి నరేంద్ర మోదీ మంత్రివర్గంలో 2021 నుండి కేంద్ర ఆరోగ్యం, కుటుంబ సంక్షేమం శాఖ సహాయ మంత్రిగా బాధ్యతలు నిర్వహిస్తుంది.
## రాజకీయ జీవితం
* జిల్లా పరిషత్ సభ్యురాలు (2012 - 2019)
* పార్లమెంటు సభ్యురాలు, 17వ లోక్‌సభ (2019 - ప్రస్తుత)
* ఆరోగ్యం, కుటుంబ సంక్షేమంపై స్టాండింగ్ కమిటీ సభ్యురాలు (2019 - అధికారంలో ఉంది)
* పిటిషన్లపై కమిటీ సభ్యురాలు (2019 - ప్రస్తుత)
* కన్సల్టేటివ్ కమిటీ, మినిస్ట్రీ ఆఫ్ స్కిల్ డెవలప్‌మెంట్ అండ్ ఎంటర్‌ప్రెన్యూర్‌షిప్ సభ్యురాలు (2019 - అధికారంలో ఉంది)
* కేంద్ర ఆరోగ్యం, కుటుంబ సంక్షేమ శాఖ సహాయ మంత్రి ( 2021 జూలై 7 - ప్రస్తుతం) 

## మూలాలు

వర్గం:భారతీయ జనతా పార్టీ రాజకీయ నాయకులు
వర్గం:1978 జననాలు
మహేంద్ర ముంజపర

**ముంజపర మహేంద్రబాయి** గుజరాత్ రాష్ట్రానికి చెందిన రాజకీయ నాయకుడు. ఆయన నరేంద్ర మోదీ మంత్రివర్గంలో జూలై 2021 నుండి కేంద్ర మహిళ, శిశు సంక్షేమం, ఆయుష్ శాఖ సహాయ మంత్రిగా బాధ్యతలు నిర్వహిస్తున్నాడు.
## రాజకీయ జీవితం
డాక్టర్ మహేంద్ర కలుభాయ్ ముంజపర అహ్మదాబాద్‌లోని ఎన్‌హెచ్ఎల్ మెడికల్ కాలేజీ నుంచి ఎంబీబీఎస్ పూర్తి చేసి పేద ప్రజల కోసం రెగ్యులర్‌గా హెల్త్ క్యాంపులు ఏర్పాటు చేశాడు. ఆయన 2019లో భారతీయ జనతా పార్టీ ద్వారా రాజకీయాల్లోకి వచ్చి గుజరాత్‌లోని సురేంద్రనగర్ లోక్‌సభ స్థానం నుండి పోటీ చేసి ఎంపీగా ఎన్నికయ్యాడు. ఆయన నరేంద్ర మోదీ మంత్రివర్గంలో 7 జూలై 2021 నుండి కేంద్ర మహిళ, శిశు సంక్షేమం, ఆయుష్ శాఖ సహాయ మంత్రిగా బాధ్యతలు నిర్వహిస్తున్నాడు.

## మూలాలు

వర్గం:భారతీయ జనతా పార్టీ రాజకీయ నాయకులు
వర్గం:1968 జననాలు
సుభాష్ సర్కార్

**సుభాష్ సర్కార్** పశ్చిమ బెంగాల్ రాష్ట్రానికి చెందిన రాజకీయ నాయకుడు.  అతను నరేంద్ర మోదీ మంత్రివర్గంలో 2021 జూలై 8 నుండి కేంద్ర విద్య శాఖ సహాయ మంత్రిగా బాధ్యతలు నిర్వహిస్తున్నాడు.
## రాజకీయ జీవితం
సుభాష్ సర్కార్ బంకూర క్రిస్టియన్ కాలేజీ నుంచి మెడసిన్ పూర్తి చేసి గైనకాలజీ విభాగంలో మెడకల్ ప్రాక్టిషనర్ పనిచేస్తూ భారతీయ జనతా పార్టీ ద్వారా రాజకీయాల్లోకి వచ్చాడు.  అతను 2013 నుండి 2015 వరకు బెంగాల్ బీజేపీ ఉపాధ్యక్షుడిగా, 2015 నుండి 2017 వరకు బెంగాల్ బీజేపీ ప్రధాన కార్యదర్శిగా పనిచేశాడు.  అతను 2019లో బంకురా పార్లమెం ట్ స్థానం నుండి పోటీ చేసి ఎంపీగా గెలిచి నరేంద్ర మోదీ మంత్రివర్గంలో 2021 జూలై 8 నుండి కేంద్ర విద్య శాఖ సహాయ మంత్రిగా బాధ్యతలు నిర్వహిస్తున్నాడు.
## మూలాలు

వర్గం:భారతీయ జనతా పార్టీ రాజకీయ నాయకులు
వర్గం:పశ్చిమ బెంగాల్ వ్యక్తులు
వర్గం:1953 జననాలు
గోపరాజు రమణ

**గోపరాజు రమణ**, (ఆంగ్లం: Goparaju Ramana) తెలుగు నాటకరంగ, టివీ, సినిమా నటుడు. నాటకరంగంలో అనేక నాటకాల్లో నటించి ఉత్తమ నటుడిగా అవార్డులు అందుకున్నాడు. మిడిల్ క్లాస్ మెలోడీస్ సినిమాలో హీరో తండ్రిగా నటించి తెలుగు ప్రేక్షకులకు సుపరిచితుడయ్యాడు.

## జననం
రమణ 1952, ఏప్రిల్ 5న హనుమంతారావు - బాలా త్రిపురసుందరమ్మ దంపతులకు ఆంధ్రప్రదేశ్, గుంటూరు జిల్లా, తెనాలి మండలంలోని కొలకలూరు గ్రామంలో జన్మించాడు.

## వ్యక్తిగత జీవితం
రమణకు లీలా అన్నపూర్ణ విశాలాక్షితో వివాహం జరిగింది. వారికి ఒక కుమారుడు (గోపరాజు విజయ్) ఉన్నాడు. విజయ్ నటుడిగా, దర్శకుడిగా రాణిస్తున్నాడు.

## కళారంగం
10వ తరగతిలో ఉన్నప్పుడు *మానవుడి అడుగుజాడల్లో* అనే నాటకంతో నాటకరంగంలోకి అడుగుపెట్టాడు. 1967లో బాలానందం అనే నాటక సంస్థలో చేరాడు. నాటకరంగంలో నటుడిగా రమణకి మంచి అనుభవం ఉంది. అంతేకాకుండా పలు సీరియళ్ళలోనూ, సినిమాల్లోనూ నటించాడు. 2005లో ఇంద్రగంటి మోహనకృష్ణ దర్శకత్వం వహించిన గ్రహణం సినిమాలో రమణ తొలిసారిగా నటించాడు. ఈ తరువాత మాయాబజార్, గోల్కొండ హైస్కూల్, అష్టాచెమ్మా వంటి సినిమాలలో వివిధ పాత్రలు పోషించాడు. గౌతమి పుత్ర శాతకర్ణి సినిమాలో బాలకృష్ణ గురువుగా నటించాడు. రవీంద్రభారతిలో జరిగిన నాటక ప్రదర్శనలో రమణ నటన చేసిన దర్శకుడు వినోద్ అనంతోజు, మిడిల్ క్లాస్ మెలోడీస్ సినిమాలోని ‘కొండల్రావ్’ పాత్రకి ఎంపిక చేశాడు.

## నటించినవి

### నాటకాలు/నాటికలు

* అనుబంధాలు
* రక్తజ్వాల
* నోరుముయ్
* చరిత్రకు చమటలు పడుతున్నాయి
* నేరస్తుడెవరు
* నాగమండల
* చాలు ఇకచాలు
* తలుపులు తెరిచే ఉన్నాయి
* కుక్కపిల్ల
* బైపాస్
* శ్రీకారం
* మనసులు కలిస్తే
* గమ్మస్థానాల వైపు

### సినిమాలు

### టెలివిజన్

## అవార్డులు, పురస్కారాలు
* కందుకూరి పురస్కారం, 2017 ఏప్రిల్ 30, రాజమండ్రి
* కీ.శే. శనగల కబీర్ దాస్ స్మారక పురస్కారం, సుమధుర కళానికేతన్, విజయవాడ, 2019 జూలై
* ద్వితీయ ఉత్తమ నటుడు - తలుపులు తెరిచే ఉన్నాయి, పరుచూరి రఘుబాబు స్మారక నాటక పరిషత్తు - 2019
* ద్వితీయ ఉత్తమ నటుడు - కుక్కపిల్ల, పరుచూరి రఘుబాబు స్మారక నాటక పరిషత్తు - 2018
* ఉత్తమ నటుడు - చాలు ఇకచాలు, పరుచూరి రఘుబాబు స్మారక నాటక పరిషత్తు - 2017
* ఉత్తమ నటుడు - బైపాస్, అక్కినేని నాగేశ్వర రావు నాటక కళాపరిషత్ - 2016
* ఉత్తమ క్యారెక్టర్ నటుడు - శ్రీకారం, పరుచూరి రఘుబాబు స్మారక నాటక పరిషత్తు - 2012
* ఉత్తమ క్యారెక్టర్ నటుడు - మనసులు కలిస్తే, పరుచూరి రఘుబాబు స్మారక నాటక పరిషత్తు - 2011

* నాటకరంగం తెలుగు విశ్వవిద్యాలయ కీర్తి పురస్కారం (2013)

## మూలాలు

## బయటి లింకులు
* 

వర్గం:1952 జననాలు
వర్గం:గుంటూరు జిల్లా టెలివిజన్ నటులు
వర్గం:గుంటూరు జిల్లా డబ్బింగు కళాకారులు
వర్గం:గుంటూరు జిల్లా వ్యక్తులు
వర్గం:గుంటూరు జిల్లా సినిమా నటులు
వర్గం:గుంటూరు జిల్లా సినిమా దర్శకులు
వర్గం:గుంటూరు జిల్లా నాటక రచయితలు
వర్గం:గుంటూరు జిల్లా రంగస్థల నటులు
వర్గం:తెలుగు రంగస్థల నటులు
వర్గం:తెలుగు రంగస్థల దర్శకులు
వర్గం:తెలుగు సినిమా నటులు
నిషిత్ ప్రమాణిక్

**నిశిత్ ప్రామాణిక్** పశ్చిమ బెంగాల్ రాష్ట్రానికి చెందిన రాజకీయ నాయకుడు. ఆయన నరేంద్ర మోదీ మంత్రివర్గంలో 2021 నుండి కేంద్ర హోం, యువజన వ్యవహారాలు, క్రీడలు శాఖ సహాయ మంత్రిగా నియమితుడయ్యాడు.
## జననం, విద్యాభాస్యం
నిషిత్‌ ప్రమాణిక్‌ 1986 జనవరి 17న బెంగాల్‌లోని దిన్‌హతాలో జన్మించాడు. ఆయన బాలకూర జూనియర్‌ బేసిక్‌ స్కూల్‌ నుండి కంప్యూటర్‌ అప్లికేషన్స్‌లో బ్యాచ్‌లర్స్‌ పట్టా అందుకొని ఓ ప్రాథమిక పాఠశాలలో అసిస్టెంట్‌ టీచర్‌గా పనిచేసి రాజకీయాల్లోకి వచ్చాడు.
## రాజకీయ జీవితం
నిషిత్‌ ప్రమాణిక్‌ తృణమూల్‌ కాంగ్రెస్‌ పార్టీలో చేరి అనంతరం 2019లో బిజెపిలో చేరి 2019లో జరిగిన సార్వత్రిక ఎన్నికల్లో కూచ్‌ బిహార్‌ నియోజకవర్గం నుండి లోక్‌సభకు పోటీ చేసి ఎంపీగా ఎన్నికయ్యాడు. ఆయన 2021లో జరిగిన పశ్చిమ బెంగాల్ అసెంబ్లీ ఎన్నికల్లో దిన్హాట అసెంబ్లీ నియోజకవర్గం నుండి పోటీ చేసి ఎమ్మెల్యేగా గెలిచి అనంతరం ఎమ్మెల్యే పదవికి రాజీనామా చేశాడు. ఆయన 2021లో కేంద్ర ప్రభుత్వం మంత్రివర్గ పునర్వ్యవస్థీకరణలో 2021 జూలై 7న నరేంద్ర మోదీ మంత్రివర్గంలో 2021 నుండి కేంద్ర హోం, యువజన వ్యవహారాలు, క్రీడలు శాఖ సహాయ మంత్రిగా నియమితుడయ్యాడు.

## మూలాలు

వర్గం:భారతీయ జనతా పార్టీ రాజకీయ నాయకులు
వర్గం:పశ్చిమ బెంగాల్ వ్యక్తులు
డి.వి.వి. దానయ్య

**డి.వి.వి. దానయ్య** తెలుగు సినిమా నిర్మాత. ఆయన 1992లో విడుదలైన జంబలకిడిపంబ సినిమా ద్వారా నిర్మాతగా సినీరంగంలోకి అడుగుపెట్టి, డివివి ఎంట‌ర్‌టైన్‌మెంట్స్ బ్యానర్‌పై జులాయి, కెమెరామెన్ గంగతో రాంబాబు, భరత్ అనే నేను, ఆర్.ఆర్.ఆర్ లాంటి విజయవంతమైన ఎన్నో సినిమాలను నిర్మించాడు. 

డి.వి.వి. దానయ్య తన బ్యానర్ DVV ఎంటర్టైన్మెంట్స్ కింద  నిర్మించిన ఆర్ఆర్ఆర్ సినిమాలోని 'నాటు నాటు’ పాట, 13 మార్చ్ 2023 న ఉత్తమ ఒరిజినల్ సాంగ్ గా ఆస్కార్ అవార్డు గెలుచుకుంది. 

డి.వి.వి.  దానయ్య,  ముప్పాళ రంగ రామన్ కలిసి పవన్ కళ్యాణ్  హీరోగా నిర్మించిన చిత్రం ఓజీ OG 

## నిర్మించిన సినిమాలు

## మూలాలు

వర్గం:1961 జననాలు
వర్గం:తెలుగు సినిమా నిర్మాతలు
జ్యోతిసర్

**జ్యోతిసర్**, జ్యోతిసర్ సరోవర్ చిత్తడి నేల ఒడ్డున ఉంది, ఇది భారతదేశంలోని హర్యానా రాష్ట్రంలోని కురుక్షేత్ర నగరంలోని ఒక హిందూ పుణ్యక్షేత్రం. పురాణాలలో, కృష్ణుడు భగవద్గీత ఉపన్యాసం - కర్మ, ధర్మం సిద్ధాంతాన్ని అతని నైతిక సందిగ్ధతను పరిష్కరించడానికి అతనికి మార్గనిర్దేశం చేయడానికి అర్జునుడికి మార్గనిర్దేశం చేశాడు. అతని విరాట రూపాన్ని (విశ్వరూపం) అతనికి చూపించాడు.

ఇది SH-6 రాష్ట్ర రహదారిపై కురుక్షేత్ర నగరానికి తూర్పున ఉంది.
## వ్యుత్పత్తి శాస్త్రం
'జ్యోతి' అంటే వెలుగు లేదా జ్ఞానోదయం. 'సార్' అంటే కోర్. కాబట్టి, 'జ్యోతిసార్' అంటే 'కాంతి ప్రధాన అర్థం' లేదా 'అంతిమంగా భగవంతుడు' అంటే 'జ్ఞానోదయం సారాంశం'.
## మహాభారతంతో అనుబంధం
పురాణాల ప్రకారం కృష్ణుడు జ్యోతిసర్ వద్ద అర్జునుడికి ఒక ఉపన్యాసం ఇచ్చాడు, హిందూ మతం, బౌద్ధమతం, జైనమతం, సిక్కు మతం వంటి భారతీయ మూలాల మతాలలోని పవిత్రమైన వృక్షమైన వట్ వృక్షం (మర్రి చెట్టు) క్రింద భగవద్గీత వెల్లడైంది, స్థానిక సంప్రదాయం చెప్పే మర్రి చెట్టు కింద కృష్ణుడు బోధించిన చెట్టుకు చెందిన ఒక వృక్షం జ్యోతిసర్ వద్ద ఎత్తైన స్తంభంపై ఉంది.

ఇక్కడ కౌరవులు, పాండవులు శివుడిని పూజించిన పురాతన శివాలయం కూడా ఉంది. అభిమన్యుపూర్, హర్ష్ కా తిలా, పురావస్తు పరిశోధనలు సమీపంలో ఉన్నాయి. ధరోహర్ మ్యూజియం, కురుక్షేత్ర పనోరమా అండ్ సైన్స్ సెంటర్, శ్రీకృష్ణ మ్యూజియం కూడా కురుక్షేత్రలో ఉన్నాయి.
## మూలాలు


వర్గం:దేవాలయాలు
వర్గం:హర్యానా
లోయర్ జూరాల జలవిద్యుత్ కేంద్రం

**లోయర్ జూరాల జలవిద్యుత్ కేంద్రం**, తెలంగాణ రాష్ట్రంలోని వనపర్తి జిల్లా, ఆత్మకూర్ మండలం, మూలమల్ల గ్రామంలో ఉన్న జలవిద్యుత్ కేంద్రం.

## చరిత్ర
2008లో ఈ ప్రాజెక్ట్ నిర్మాణం ప్రారంభించబడి, 2016లో పూర్తయింది. ఇందులో 6 యూనిట్లు ఉన్నాయి, ఒక్కొక్కటి 40 మెగావాట్ల విద్యుత్‌ను ఉత్పత్తి చేయగలదు. మొదటి యూనిట్ 2013 డిసెంబరులో సింక్రొనైజ్ చేయబడగా, రెండవ యూనిట్ 2014 జనవరిలో సింక్రొనైజ్ చేయబడింది. గ్రిడ్‌కు కనెక్ట్ చేయబడింది.

2016 జూలై 28న మూడవ, నాలుగవ యూనిట్లు ప్రారంభించబడ్డాయి. తెలంగాణ రాష్ట్ర జెన్‌కో ద్వారా ధ్రువీకరించబడిన ప్రతి యూనిట్‌కు 40 మెగావాట్స్ వాణిజ్య కార్యకలాపాలను ప్రకటించారు. టీఎస్ జెన్‌కో 80 మెగావాట్లను గ్రిడ్‌కు జోడించడం వల్ల ఈ రెండు యూనిట్ల ద్వారా రద్దీ సమయాల్లో 120 మెగావాట్లు, నదిలో ఓవర్‌ఫ్లో ఉన్నప్పుడు అదనపు విద్యుత్‌ను సరఫరా చేసే పరిస్థితి ఏర్పడుతుంది.

## యూనిట్ల ప్రారంభ వివరాలు
# యూనిట్ 1: 2013 డిసెంబరు 29
# యూనిట్ 2: 2014 జనవరి 10
# యూనిట్ 3: 2016 జూలై 28
# యూనిట్ 4: 2016 జూలై 28
# యూనిట్ 5: 2016 సెప్టెంబరు
# యూనిట్ 6: 2016 సెప్టెంబరు

## మూలాలు

## బయటి లింకులు
* http://tsgenco.telangana.gov.in/ 
* http://www.varksengineers.com/ongoing.html 
* https://web.archive.org/web/20130531061601/http://www.cea.nic.in/archives/hydro/proj_mon/proj_status/jun12.pdf
* http://www.thehindubusinessline.com/news/states/jurala-power-project/article6266917.ece
* http://www.thehindubusinessline.com/companies/ts-genco-commissions-unit-34-of-lower-jurala-hydroelectric-project/article8928676.ece

వర్గం:తెలంగాణలో కృష్ణా నదిపై ప్రాజెక్టులు
వర్గం:విద్యుత్ కేంద్రాలు
భగవత్ కరాద్

**భగవత్ కరాద్** మహారాష్ట్ర రాష్ట్రానికి చెందిన రాజకీయ నాయకుడు. ఆయన నరేంద్ర మోదీ మంత్రివర్గంలో 2021 జూలై 7 నుండి కేంద్ర ఆర్థిక శాఖ సహాయ మంత్రిగా బాధ్యతలు నిర్వహిస్తున్నాడు.
## రాజకీయ జీవితం
భగవత్ కరాద్ 1996లో భారతీయ జనతా పార్టీ ద్వారా రాజకీయాల్లోకి వచ్చి మహారాష్ట్రలోని ఔరంగాబాద్‌ మున్సిపల్ కార్పొరేషన్ ఎన్నికల్లో బీజేపీ తరపున పోటీ చేసి కార్పొరేటర్‌గా గెలిచి రెండుసార్లు  ఔరంగాబాద్‌ మేయర్‌గా పని చేశాడు. ఆయన తరువాత బీజేపీ రాష్ట్ర కార్యవర్గ సభ్యుడిగా, మరత్వడా స్టాట్యూటరీ డెవలప్మెంట్ కార్పొరేషన్ అధ్యక్షుడిగా పనిచేసి మరత్వడాలో పార్టీ బలోపేతానికి కృషి చేశాడు.

భగవత్ కరాద్ 2020 ఏప్రిల్లో మహారాష్ట్ర నుండి రాజసభ సభ్యుడిగా ఎన్నికై, 2021 జూలై 7న నరేంద్ర మోదీ మంత్రివర్గంలో కేంద్ర ఆర్థిక శాఖ సహాయ మంత్రిగా నియమితుడయ్యాడు.

## మూలాలు

వర్గం:మహారాష్ట్ర రాజకీయ నాయకులు
వర్గం:మహారాష్ట్ర వ్యక్తులు
వర్గం:1956 జననాలు
అజయ్ భట్

**అజయ్ వి. భట్** ఒక భారతీయ-అమెరికన్ కంప్యూటర్ ఆర్కిటెక్ట్. ఇతను యూఎస్‌బీ (యూనివర్సల్ సీరియల్ బస్), ప్లాట్‌ఫారమ్ పవర్ మేనేజ్‌మెంట్ ఆర్కిటెక్చర్, వివిధ ఇతర చిప్‌సెట్‌లతో సహా విస్తృతంగా ఉపయోగించే అనేక సాంకేతికతలను రూపొందించాడు.

జనవరి 2025లో భారత ప్రభుత్వం అతనికి భారతదేశ నాల్గవ అత్యున్నత పౌర పురస్కారం పద్మశ్రీ ప్రదానం చేసి గౌరవించింది.
వర్గం:యుఎస్‌బి
వర్గం:జీవిస్తున్న ప్రజలు
వర్గం:1957 జననాలు
బూరుగుపల్లి శేషారావు

**బూరుగుపల్లి శేషారావు** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన నిడదవోలు నియోజకవర్గం నుండి రెండుసార్లు ఎమ్మెల్యేగా ప్రాతినిధ్యం వహించాడు.
## రాజకీయ జీవితం
బూరుగుపల్లి శేషారావు తెలుగుదేశం పార్టీ ద్వారా రాజకీయాల్లోకి వచ్చి పార్టీలో జిల్లా, రాష్ట్ర స్థాయిల్లో పనిచేస్తూ 2009లో జరిగిన అసెంబ్లీ ఎన్నికల్లో టీడీపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి జి.శ్రీనివాస నాయుడు పై 5766 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2014లో టీడీపీ అభ్యర్థిగా పోటీ చేసి ఎన్నికల్లో వైసీపీ అభ్యర్థి ఎస్‌. రాజీవ్ కృష్ణా పై 6359 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు. శేషారావు 2019లో టీడీపీ అభ్యర్థిగా పోటీ చేసి వైసీపీ అభ్యర్థి జి.శ్రీనివాస నాయుడు చేతిలో 21688 ఓట్ల తేడాతో ఓడిపోయాడు. 

ఆయన 2025 మే 11న  ఆంధ్రప్రదేశ్ నైపుణ్యాభివృద్ధి కార్పొరేషన్ ఛైర్మన్‌గా నియమితుడయ్యాడు.

## మూలాలు

వర్గం:ఆంధ్రప్రదేశ్ శాసన సభ్యులు (2009)
వర్గం:ఆంధ్రప్రదేశ్ శాసన సభ్యులు (2014)